“Selagi Ada Kudrat Ke Sana Ke Sini, Curilah Masa Untuk Yang Tersayang.” Nasihat Aidid Marcelo Kepada Suami Isteri!

Kesibukan dengan urusan kerja membuatkan pasangan suami isteri jarang ada masa bersama. Begitu pun tidak bermakna anda harus membiarkan hubungan tersebut hambar. Silap hari bulan itu boleh jadi punca perbalahan dan lama-kelamaan timbul masalah dalam rumah tangga.

Selebriti bernama Aidid Marcelo baru-baru ini ada berkongsi pandangan tentang betapa pentingnya suami isteri dalam menjaga hubungan supaya sentiasa aman dan bahagia. Salah satunya adalah memastikan ada masa untuk bersama pasangan. Tidak kira sibuk bagaimana sekali pun kena ‘curi masa ‘ bersama.

“Kadang2 aku pk, penat gila kerja cari duit. Kerja dan besarkan family mmg 1 tanggungjawab penting sebagai ketua keluarga. Tapi, kadang2 aku pk jugak, kerja rajin penat nak mati pun…dan habiskan setiap saat dengan kerja tanpa pandai curi masa berharga utk yang tersayang, bagi aku, xda maknanya hidup.

“Jadi, selagi kaki masih terdaya menapak dan berdiri, selagi ada kedrat utk kesana sini… curilah masa terbaik utk yg tersayang, yg menjadi tulang belakang dan pembakar semangat dalam apa jua kerja kita!!!

Nyata perkongsian Aidid ini turut dipersetujui oleh pengikut di laman instagramnya.


Nak Solat Pun Selesa Bila Tiada Keputihan. Rahsianya Kena Amalkan Air Herba Ni!

Kadang-kadang bila ada keputihan yang dialami oleh sesetengah wanita, ini akan menjadi penyebab rasa tidak selesa terutamanya ketika hendak menunaikan solat. Oleh itu, masalah keputihan ini tidak boleh dibiarkan begitu sahaja. Ianya perlu dirawat agar bahagian intim wanita rasa lebih bersih dan sihat.

Bagaimana caranya?

Selain dapatkan nasihat dan rawatan daripada doktor, tidak salah kiranya turut amalkan minum air herba ini. Nak tahu bagaimana cara penyediaannya, jom semak perkongsian ini.

Ramai sangat PM selalu buat meruang dan kesannya ada yang sampai luka, jangkitan, berbau,berdarah, keputihan melampau gara-gara posting #DahBuatPapSmearKe yang menentang amalan meruang

Rahsia Jaga Kesihatan Dalaman

Aku beri satu rahsia macam mana nak jaga aset korang baik-baik ya? Janji lepas amalkan korang bahagia di samping suami, dan share la dengan jiran sebelah korang. Anak dara yang aktif pun elok amalkan sebelum kawen.

Mula-mula sekali kalau teruk, jumpa doctor dulu, kenalpasti masalah utama, makan ubat ikot saranan doctor, lepas baik tu korang nak amal cara ni pun boleh.

Kakak ipar aku Ros Faezan ajar satu resepi rahsia dia. Jamu Kunyit Asam. Resepi dia ni memang buat masalah aset korang kering, rapat, memikat dan tersekat. Eh? Hahaha.
Paling best, ramuan rahsia dia ni meningkatkan kesuburan, so jaga-jaga ya.

RESIPI JAMU KUNYIT ASAM

Bahan-bahan:

Kunyit hidup 6 ulas besar ibu jari

Halia sikit je (2 cm)

Asam jawa sengenggam (tapi aku malas aku pakai Asam Adabi ni ha)

Blend barang di atas, masuk dalam periuk.

Gula Melaka (tapi aku suka Gula Perang ni lagi.. Haha)

Manjakani 5 kapsul, buka siap-siap.

Cara buat :

2. Masak semua ni dalam periuk selama 30 minit or sesedap rasa korang.

Cara pengambilan :

Minum sehari 2 kali, pagi dan malam, sikit ja dalam 3 sudu, jangan lelebih, kang ketat macam pakai solex, aku tak jamin.

Seminggu kemudian korang dan suami boleh rasa kelainannya. Nak solat pun tak ada keraguan dah ok dengan keputihan.

Masak lebih simpan dalam peti ais ya.


“Assalamualaikum cinta.” Ayda Jebat & Nabil Buka Lembaran Tahun Baru Sebagai Suami Isteri

Membuka lembaran tahun baru 2021, pasangan sama cantik sama padan ini sah bergelar suami isteri. Ayda Jebat dan pengacara Nabil Mahir memilih tarikh 1 Januari sebagai tarikh bersejarah buat mereka dalam melatari alam rumah tangga.

Dengan sekali lafaz, pasangan ini sah bergelar suami isteri sekitar jam 3:30 petang tadi di sebuah masjid di ibu negara. Ayda menerima seutas rantai berlian sebagai mas kahwin.

Usai majlis pernikaha, pasangan ini akan diraikan dalam majlis resepsi akan diadakan pada sebelah malam mengikut prosedur operasi standard (SOP) yang ditetapkan oleh pihak berkuasa.


Gempar! Kanak-Kanak Terperangkap Dalam Mesin Dobi Akibat Gurauan Melampau

Bergurau yang membawa padah! Mujur anak ini selamat setelah hampir 10 minit berada didalam mesin dobi setelah diselamatkan oleh kakitangan Restoran Salam di sebelah dobi yang membantu mengeluarkan anak kecil tu. Kejadian ini telah mengemparkan penduduk di kawasan berkenaan.

Menurut laporan Harian Metro, kejadian itu berlaku setelah gurauan melampau oleh bapa saudara kanak-kanak berkenaan di kedai mesin basuh dobi layan diri di Bukit Sentosa, Rawang, malam tadi.

Difahamkan, kanak-kanak itu dimasukkan ke dalam mesin basuh oleh bapa saudaranya yang bergurau ketika datang membasuh pakaian di kedai dobi itu bersama ibu kanak-kanak terbabit.

Bagaimanapun, kejadian itu tidak disedari ibu kanak-kanak berkenaan.

Kejadian Sumbat Anak Dalam Mesin Basuh Dobi Layan Diri. Asalnya Nak Bergurau  TAPI bertukar tragedi sebab mesin basuh tak boleh buka. Harap anda jangan buat macam ni. Nak bergurau pun kena ada batasnya. Terima kasih kepada staff Restoran Salam di sebelah Dobi yang membantu mengeluarkan anak kecil tu.Lokasi: Laundrybar Taman Bukit Sentosa

Malah, video kejadian itu yang berdurasi dua minit 46 saat turut tular di media sosial memaparkan beberapa individu cuba menyelamatkan kanak-kanak itu.

Beberapa individu terbabit bertindak memecahkan cermin pintu mesin basuh berkenaan selepas usaha membuka pintu mesin itu tidak berhasil.

Sementara itu, pemilik kedai dobi berkenaan, Hazmal Hassan, ketika dihubungi berkata, ada menerima panggilan daripada bapa kanak-kanak berkenaan yang menghubungi pengurusnya bagi menyelesaikan masalah serta ganti rugi akibat kejadian yang berlaku.

Katanya, berdasarkan maklumat diterimanya, kanak-kanak itu datang ke kedai dobinya bersama ibu serta bapa saudaranya untuk mencuci pakaian.

“Berdasarkan maklumat yang saya terima, kanak-kanak itu bergurau dengan bapa saudaranya yang berusia lingkungan umur 20-an.

“Secara tiba-tiba, lelaki itu memasukkan kanak-kanak itu ke dalam mesin basuh sebelum pintu mesin terkunci dan tidak dapat dibuka,” katanya.

Hazmal berkata, beberapa pekerja restoran yang terletak bersebelahan kedai dobinya kemudian cuba membantu untuk membuka pintu mesin basuh berkenaan, namun tidak berjaya.

Katanya, oleh kerana pintu mesin itu tidak dapat dibuka, mereka bertindak memecahkan cermin pintu mesin basuh itu untuk menyelamatkan kanak-kanak itu.

“Pintu mesin itu lazimnya akan terkunci secara automatik apabila dimasukkan syiling serta apabila butang ‘mula’ atau butang ‘start’ ditekan.

“Saya tidak tahu bagaimana ia berlaku, namun masalah di sini adalah ia bukan saja menyebabkan saya kerugian hampir RM3,000 sebaliknya nyawa seorang kanak-kanak hampir melayang,” katanya.

Menurut Hazmal, kanak-kanak itu bernasib baik berikutan mesin berkenaan tidak berputar mungkin disebabkan terlebih muatan.

Katanya, susulan kejadian itu, dia membuat satu laporan polis agar tindakan serta siasatan dapat dijalankan berikutan kejadian itu boleh mengancam nyawa kanak-kanak berkenaan.


Doktor Ni Jelaskan 3 Sebab Mak-mak Kena Juga Buat Pap Smear Sekurang-kurangnya 3 Tahun Sekali!

Kesedaran tentang perlunya melakukan ujian pap smear secara berkala dikalangan wanita yang telah berkahwin, mungkin masih ada yang tidak ambil kisah tentangnya. Ditambah pula perasaan malu dan ada juga yang takut untuk melakukan prosedur tersebut, sekali gus mengambil jalan mudah untuk tidak melakukan saringan terbut.

Pun begitu, bagi menjelaskan lagi kepentingan melakukan ujian pap smear ini, doktor ini tampil berkongsi info agar dapat memberi kesedaran. Semoga perkongsian ini bermanfaat.

“Alahai, doktor suruh aku buat ujian pap smear minggu depan. Baru lepas abes pantang ni dah nak kena buat ujian pap smear lepas bersalin ke? Dengar-dengar macam takut pula, segan pun ada. Sakit ke tak ye?”

3 sebab kenapa wanita perlu buat pap smear :

✅ DAPAT MENGENALPASTI PERUBAHAN SEL SERVIKS YANG MUNGKIN MENJADI KANSER / SARINGAN AWAL

Pemeriksaan Pap smear / Calitan pap adalah sejenis prosedur yang perlu dilakukan dalam tempoh berkala bagi mengesan perubahan pada sel pangkal rahim di peringkat awal sebelum ia dapat berubah menjadi sel kanser. Pap smear adalah untuk saringan sahaja.
Jika dah ada kanser pangkal rahim, tiada manfaat untuk menjalani ujian pap smear.

Keputusan pap smear yang tak normal bukanlah bermakna anda menghidap kanser serviks. Sebaliknya, ia mungkin juga menunjukkan terdapat jangkitan lain dan memerlukan pemeriksaan lanjut, ATAU anda hanya mempunyai perubahan sel serviks pada tahap awal yang mungkin berubah menjadi kanser jika tidak dikenalpasti dan dirawat.

Kata kuncinya – pemeriksaan berkala. Kalau buat sekali saja, normal dan takda ulangan pap smear selepas itu, tidak menepati objektif membuat ujian pap smear.

Pemeriksaan ini bukanlah perlu dibuat setiap bulan atau setiap tahun. Biasanya ujian kali pertama dan kedua dilakukan sekali bagi setiap 2 tahun. Sekiranya keputusan itu normal, anda hanya perlu mengulangi setiap 3 tahun sekali.

Hal yang demikian kerana masa yang diambil bagi sel normal untuk menjadi sel kanser adalah di antara 2 hingga 10 tahun. Jadi, sekiranya pap smear dilakukan setiap tiga tahun, peluang untuk mengesan sel-sel yang berpotensi menjadi sel kanser adalah lebih baik sebelum ia menjadi kanser.

✅ PROSEDUR MUDAH, CEPAT & TAK MENYAKITKAN

Tak sampai 5 minit pun kalau saya yang buat Pap Smear tu. Yang penting jangan nervous dan jangan keraskan badan. Susah speculum tu nak masuk dan pap smear dilakukan.
Tarik nafas dan hembus, bertenang, you will be fine !

Cara-cara :

1. Selepas seluar dalam ditanggalkan, anda perlu berbaring di atas katil dengan lutut dinaikkan dan dibengkokkan.

2. Spekulum akan dimasukkan ke dalam vagina untuk ‘membuka’ laluan dan memudahkan doktor melihat keadaan pangkal rahim dan dinding vagina.

3. Doktor akan memasukkan spatula kayu, untuk mengambil sampel sel daripada serviks. Ada yang menggunakan berus kecil, fungsinya sama.

4. Sampel ini akan dilabel nama anda, dihantar ke makmal untuk diperiksa oleh ahli patologi, di bawah mikroskop.

✅ MURAH, BOLEH DILAKUKAN DI MANA-MANA KLINIK/HOSPITAL

kebanyakkan klinik kesihatan ibu dan anak / klinik kerajaan ada menawarkan pemeriksaan pap smear ini dengan percuma untuk warganegara Malaysia, di seluruh negara.

Anda dikenakan bayaran jika memilih untuk membuat pap smear di klinik atau hospital swasta. Harganya tidaklah beribu-ribu ringgit, bergantung kepada tempat yang anda pilih.

Bukan semua wanita kena buat pap smear ni, cuma untuk mereka yang dah berkahwin dan pernah melakukan hubungan kelamin sahaja. Jangan pula bawak anak perempuan umur 10 tahun untuk buat pap smear.


Kena Cantik Luar Dalam Menjelang Raya, Tiga Perkara Yang Wajib Wanita Berkahwin Amalkan!

Wanita yang sudah melahirkan anak memang banyak pantang larangnya jika mahu badan kembali cantik dan sihat. Bukan cantik luaran sahaja, paling penting jaga kesihatan dalam.

Ada banyak cara yang harus diamalkan untuk pastikan badan wanita lebih sihat, tidak masuk angin dan sakit-sakit berpanjangan. Apa yang harus diamalkan? Perkongsian seorang pengamal urutan tradisional yang telah mengamalkan dua perkara ini patut kita contohi. Apa tiga perkara tersebut?

Jangan Duduk Bersila
Ketika berpantang jangan sesekali duduk bersila sebaliknya wanita berpantang kenalah duduk bersimpuh dan merapatkan paha serta kedua belah kaki sentiasa. Bukan hanya lepas pantang malah amalkan cara ini sampai bila-bila. Kalau duduk bersila anda sendiri boleh rasa ngilu dan tak selesa. Jadi untuk pastikan kawasan sulit ini mantap dan sentiasa hebat, elakkanlah duduk bersila. Bersimpuhkan lebih sopan.

Posisi Tubuh Tegak

Menurutnya lagi, bagi memastikan perut tidak buncit dan lebih rata, pastikan ketika duduk samada di atas kerusi atau hanya di lantai, jagalah postur tubuh. Pastikan tubuh tegak dan jangan membongkok.

Ketika menyusu anak atau ketika bekerja di pejabat, tegakkan tubuh dan postur. Apabila tubuh tegak, ia akan menarik otot-otot sekeliling terutama bahagian perut. Masalah sakit belakang juga akan dapat diatasi dengan cara ini.

Amal Jus Kunyit Halia
Selain amalkan dua cara ini, makanan dalaman yang sihat juga harus diamalkan semua wanita berkahwin. Katanya urat wanita selepas berkahwin berbeza dengan ketika masih belum berkahwin.

Ramai wanita ambil mudah masalah ini. Jika tiada kos untuk membeli produk di pasaran, hanya amalkan jus rebusan kunyit bersama beberapa bahan lain sebagai minuman wajib. Boleh cuba tiga bahan ini untuk semua wanita.

Bahan-Bahan:
2 cm halia
2 cm kunyit hidup
2 sudu makan gula melaka
Air secukupnya

Caranya mudah sahaja iaitu dengan merebus kesemua bahan ini dan jadikan sebagai jus harian. Lebih hebat lagi, campurkanlah sedikit manjakani di dalamnya dan minumlah setiap hari. Dengan cara ini, masalah angin akan dapat diatasi malah dalaman wanita juga lebih kuat!


Alasan Tenangkan Fikiran Dari Peperiksaan, Pelajar UPM Hilang Ditemukan Di Terminal Bas Larkin Sentral

Seorang pelajar Universiti Putra Malaysia (UPM), Mohd Irfan Hakimi Azhar, 22, yang dilaporkan hilang selepas solat Jumaat pada 13 Januari lalu telah dijumpai selamat di stesen bas Larkin, Johor Bahru pada Khamis.

Ketua Polis Daerah Serdang, Asisten Komisioner A A Anbalagan, berkata ayah kepada Mohd Irfan Hakimi telah menjumpai anaknya itu pada jam 5 petang dan dibawa pulang oleh ahli keluarganya ke Sungai Besar, Sabak Bernam, Selangor.

“Dipercayai alasan Mohd Irfan Hakimi adalah untuk menenangkan fikiran kerana dia menghadapi peperiksaan, difahamkan pelajar itu ingin pulang semula ke Kuala Lumpur untuk menaiki bas dari stesen bas berkenaan.

“Laporan polis juga telah dibuat oleh ayahnya di Balai Polis Pelabuhan Klang,” ujarnya.

Pada Khamis, media melaporkan pelajar berkenaan dikesan berada di sekitar Tampoi, Johor.

Anbalagan dilaporkan berkata, orang hilang berkenaan dikesan berada di negeri itu berdasarkan rekod transaksi kad debit miliknya.

Hasil semakan kamera litar tertutup (CCTV) di premis berhampiran, pelajar berkenaan dilihat ada bersama seorang individu lain dipercayai rakannya.

Polis juga berjaya menemui motosikal jenis Yamaha LC135 yang dinaikinya yang ditinggalkan di Terminal Bersepadu Selatan (TBS), Bandar Tasik Selatan pada Khamis.

Sumber : Sinar Harian


”Handsomenya, Copy Paste Baba Ni. Dagu Tu Mahal.” Anak Ketiga Jamal  Raih Perhatian. Comel Dengan Tema Bangsawan!

Baru-baru ini, Datuk Jamal Abdillah menimang cahaya mata ketiganya yang diberi nama Iskandar Rayyan Yamani. Lebih istimewanya lagi, si kecil ini lahir tarikh yang cukup cantik 22.2.2022.

Menurut Pelantun lagu Sepi Seorang Perindu ini, isterinya Datin Zai Izzati bersalin menerusi pembedahan.

Begitupun, pasangan sebelum ini tidak menunjukkan tidak sepenuhnya wajah si kecil. Namun Ada yang mengatakan wajah anak lelaki mereka ini ada iras-iras seperti ayahnya.

Meninjau akaun Instagram Dato’ Jamal Abdillah, telah dikongsikan beberapa keping gambar photosh00t baby Iskandar. Memilih tema pahlawan bangsawan, Iskandar dipakaikan busana umpama laksamana lengkap tengkolok dan keris.

Namun perkongsian terbaru raja pop tanah air ini, menampakkan wajah babynya. Gambar si kecil sedang melakukan sesi fotografi dimuatnaik menerusi akaun Instagram Jamal.

Jamal memuatnaik gambar comel Iskandar Rayyan buat tatapan pengikutnya di Instagramnya.

Anakanda teman, Iskandar Rayyan Yamani,” tulis Jamal menerusi kapsyennya.

Dalam masa yang sama, isterinya Datin Zai turut berbuat demikian.

“Hi uncle & auntie. Assalammualaikum, si jebat ISKANDAR RAYYAN YAMANI nak lalu.

Jamal dan Zai bernikah pada April 2017 dan mempunyai dua cahaya mata lain iaitu Nur Azura Yamani, 3, dan El Isaac Yamai,2.

Jamal turut mempunyai dua lagi anak lelaki hasil perkahwinan terdahulu iaitu Osama Yamani, 21, dan Zaki Yamani, 16.

Sumber:


“Kalau Buat Macam Ni, Mak Aku Jadi Harimau.” Remaja Ni Tunjuk Perbezaan Cara Mak Dan Anak Masak. Raih Perhatian Warganet!

Anak remaja selalunya jika diajak masuk ke dapur memang ‘liat’. Macam-macam alasan apabila disuruh bantu ibu di dapur.

Tak kiralah lelaki atau perempuan, sikap ‘liat’ tu memang membuatkan para ibu keseorangan memasak di dapur.

Ada juga anak yang gemar memasak tapi kekemasan dapur tidak dijaga.

Gelagat remaja lelaki ini yang menunjukkan perbezaan antara sikap ibu-ibu dan remaja di dapur raih perhatian warganet.

Mana taknya, situasi itu turut berlaku kepada diri mereka. Biasanya apabila ibu memasak, segala perkakasan dapur dibasuh dan disimpan dengan kemas. Sebaliknya apabila remaja yang memasak. Memang huru-hara dapur.

Moga jadi iktibar untuk mendidik anak-anak supaya rajin ke dapur dan mengamalkan cara kebersihan yang betul.

Ikuti perkongsian ini.

KOTORKAN DAPUR, MAK JADI HARIMAU

Dalam pada itu, ada yang berkongsi pengalaman jika mengotorkan dapur serta tidak membasuh periuk atau kuali memasak.

Sumber: TikTok raffhamdan


Uruskan Buku Sekolah Anak Lagi Mudah Ikut Cara Ibu Ni! Ketahui Caranya.

Bila memikirkan tentang menguruskan buku-buku sekolah anak, boleh pening kepala dibuatnya.

Mana hendak disiapkan tulis nama pada buku teks dan latihan, balut buku yang banyak itu dan hinggalah menyusun jadual harian sepanjang sesi persekolahan. Semua ini  andai dapat diurus dengan baik pasti mudah dan teratur.

Ini sebagaimana yang dikongsikan oleh Puan Liliwati mungkin boleh dipraktikkan. Jom semak caranya.

Di sini saya nak share cara saya uruskan buku anak. Selain nampak kemas, kacak dan bergaya ia juga bole mengelakkan kes tertinggal buku. Buku pun tak cepat rosak.

Tambah² untuk anak yang baru tahun 1. Ibu² mudah pantau, sambil ikut jadual waktu. Anak lebih berdisplin dan bertanggungjawab.

File ni saya beli kat DIY je. Harga pun berpatutan, lingkungan RM2 camtu ikut pada file yg kita pilih.

Setiap file di isi dengan buku teks, buku kerja dan buku tulis. Kira lengkaplah untuk satu subjek. Maka takdelah kes tertinggal buku tulislah, buku teksla dan sebagainya.

Seeloknya pilihlah yang berwarna. Satu warna mewakili satu subjek.

Yang sticker tu saya saja² je ngada² bio nampak lawo. Tulis tangan pun ok sebenarnya.

Tapi maknya ngade², sebenarnya tulisan tangan maknya tak lawo. Hahahaha… Pecah rahsia.

Yang cop² tu beli dulu masa aiman masuk darjah 1. Macam syok pulak tengok dia cop² kat buku teks.

Okey, sattle dah bab buku dengan nama anak. Yang ni penting sangat penting. Kadang² kan ada masa terlewat bangun pagi kelangkabut nak siapkan anak, nak hantar kesekolah sampai terlupa bagi duit belanja.

Apa yang saya buat, saya letak duit dalam 1 plastik dan tulis untuk kegunaan kecemasan.

Bagitau kat anak apa maksud kecemasan, digunakan waktu bila. Secara tak langsung kita ajar anak kita jujur dan bertanggungjawab.

Simpanlah di dalam beg di tempat yang sukar ditemui. Selalu saya cakap kat anak ‘tempat rahsia’. Kalau ‘rahsia’ memang rahsialah tak bole bagitau orang lain kecuali mama.

Semuga perkongsian ini memberi manfaat pada ibu² disana. Lebih² ibu yang mempunyai anak yang baru melangkah kedunia baru. Alam persekolahan yang sebenarnya.

Anak kita adalah tanggungjawab kita.
Guru² disekolah hanya membantu.

Bila kita sama² bekerjasama pasti hasilnya lebih baik.Insyaallah..

Selamat kembali ke sekolah anak².

sumber: Liliwati Kasdi


5 Perkara Ini Nampak Remeh Pada Suami Tetapi Sangat Membahagiakan Isteri

Nak membahagiakan isteri bukannya susah mana pun. Sekadar menelefon isteri dari tempat kerja untuk bertanya khabar pun sudah cukup menggembirakan hati wanita.

Mungkin suami merasakan ia remeh tapi pada isteri ia cukup besar dan bermakna.  Kalau suami nak tahu selain menghubungi isteri, ada lagi beberapa perkara remeh yang sebenarnya mampu buat sang isteri tersenyum bahagia. Tak percaya? Cuba katakan perkara ini pada isteri pasti dia tersenyum lebar.

1.  “Jom pergi bercuti tapi kita berdua saja”

Percayalah isteri akan terus bersetuju dengan cadangan ini. Sebabnya ramai isteri yang rindukan waktu hanya berdua bersama suami yang dianggap sangat romantik. Bercuti berdua ini juga sebenarnya masa untuk isteri berehat daripada bebanan kerja rumah. Isteri mana tak suka!

2.    “Pergilah berjalan-jalan dengan kawan-kawan awak. Saya akan uruskan anak dan rumah.”

Kesibukan dengan urusan kerja membataskan isteri untuk bertemu atau bersama kawan-kawan termasuklah teman rapatnya. Jadi, sesekali berikan isteri anda peluang untuk  melepaskan rindu berjumpa teman-temannya. Tiga bulan sekali pun dah mencukupi.

3.    “Hari ini abang tolong sayang buat kerja rumah!”

Ungkapan ini biarpun jarang diluahkan suami tapi sangat dinantikan oleh sang isteri. Tidak perlu melakukan semua kerja, memadai dengan mencuci pinggan atau menyidai pakaian. Itu sudah cukup menggembirakan isteri.

4    “Hebatlah isteri abang ni!”

Setiap isteri tahu diri mereka  hebat, ‘superwoman’ dan sebagainya.  Tetapi isteri juga mendambakan kata-kata ini daripada  lelaki yang mereka cinta. Pujian sebegini sebenarnya membuatkan sang isteri ‘terbang tinggi’.

5. “Nampak stres jer, kenapa?

Sebaik bertanya soalan ini biasanya isteri akan terus bercerita isi hatinya. Sebagai suami anda hanya perlu mendengar sebagai tanda prihatin. Luahan cerita ini sebenarnya sudah cukup mengurangkan tekanan atau masalah isteri.

Sumber: TheAsianParentMalaysia


Betapa Beruntungnya Direzekikan Jadi Suri Rumah. Ni Perkongsiannya!

Memilih untuk menjadi suri rumah tangga sepenuh masa mungkin tidak semua antara kaum wanita memandang ia sebagai satu kerjaya yang istimewa.

Sedangkan hakikatnya andai direzekikan untuk menjadi surirumah sepenuh masa, terlalu banyak kebaikannya kepada keluarga bahkan untuk diri sendiri. Hal ini tidak semua wanita memperolehi kelebihan itu.

Ini sebagaimana yang dikongsikan oleh Puan Azlia Ajid.

Ini perkongsiannya.

Untung sangat seorang wanita yang ada rezeki jadi suri rumah walau tak bergaji. Seronok ya amat sebenarnya.

1. Boleh susun masa sebaiknya nak baca Al-Quran, Dhuha, Qada Solat yang tinggal masa muda remaja dan solat awal waktu. Kitalah boss kat rumah masa kita “kerja” uruskan rumah sepanjang siang. Tak payah risau nak curi masa or terlajak ambil waktu bekerja nak jaga bab-bab Ibadah sunat ni.

Bagi saya, ini nikmat paling besar. Semua ni amalan paling baik nak jadi mulia disisi Allah dan juga boleh jadi amalan terjemputnya rezeki keluarga. Ada rezeki dapat jaga perkara paling mahal didunia ini, beruntungnya kita.

2. Semua kerja dalam rumah jadi ladang pahala bila buat kerana Allah. Kemas dapur, masak, buang sampah, lipat baju, mandi kan anak, sikat rambut anak, setiap satunya Insya-Allah pahala banyak gais.

Bonus, sambil buat kerja kita dapat exclusive bonding time dengan anak-anak. Ya Allah, ini rahsia paling besar nak didik anak cemerlang dunia akhirat. Bila besar nanti Insya-Allah anak tetap sayang dan selalu nak balik jumpa kita.

3. Kalau kita nak, boleh sahaja di uruskan bisnes online dari rumah. Katalah nak buat duit extra untuk beli reward diri, nak bantu suami atau apa sahaja. Seronok tau kita boleh susun masa sendiri.

Yang utama, pastikan perniagaan yang kita buat ni menceriakan dan melengkapkan keperluan hidup , bukan akan buat kita stress kejar reward sampai terabai keluarga. Ini penting kita jaga supaya kesejahteraan keluarga terjaga.

4. Rumahku Syurgaku. Haa masa nilah ada banyak masa nak hias rumah DIY ke apa-apa kan. Nak buat ruang lepak, deco sana-sini. Kita buat sampai rumah jadi anggun, bila suami balik rasa tak nak keluar je lepas waktu bekerja. Haa syiok ehhhhh.

5. Kalau rumah mak ayah atau mentua dekat, kena pula kita kamcing dengan mentua, sehari seminggu buat aktiviti melawat mereka dengan anak-anak. Biarpun suami sibuk kerja, kita santuni orang tua, bantu suami raikan ibu bapa suami, Insya-Allah hidup sangat bahagia dan rezeki melimpah ruah.

Ini pun boleh jadi “kerja” tetap kawan-kawan. Banyak hikmah bila buat tugas ni setiap minggu!

6. Dapat fokus didik anak nak jadi soleh solehah. Ini paling agung wey. Kita sendiri jadi guru juga di rumah bertungkus lumus susun dan rencana perjalanan nak jadikan anak kita khalifah Allah yang cemerlang. Allahuakbar. Nikmat dia lain macam tau.

Seronokkan bila baca kelebihan suri rumah begini, apatah lagi bila sendiri dapat melaluinya. Subhanallah. Memang best ya amat.

Ini baru sebahagian dari kenikmatan seorang suri rumah, sebenarnya banyak lagi kalau nak tulis.

Kawan-kawan. Percayalah tidak kira jika ada apa pun tanggapan orang lain pada suri rumah yang mungkin menyedihkan hati kita satu ketika, tapi bila kita sayang Allah, kita paham peranan kita di dunia sebagai isteri dan ibu, Insya-Allah kita akan hargai nikmat jadi suri rumah ini.

Suri rumah adalah pekerjaan paling mulia buat seorang isteri.


Makan Tengah Hari Berdua Punca Terlibat Dengan Orang Ketiga! 9 Cara Elak Terbabit Dalam ‘Skandal’ Di Pejabat

kandal atau orang ketiga wujud apabila hubungan pasangan mula rengang walaupun sering berjumpa di rumah. Jarang komunikasi dan apabila berjumpa sering tegang dek kerana kepenatan.

Tapi apabila di pejabat, lain pula ceritanya. Tatkala cacat cela dan kelemahan pasangan mula kelihatan, mulalah orang lain di sekeliling nampak lebih sempurna dan menawan.

Situasi seperti ini menjadi salah satu punca mengapa ‘permainan kayu tiga’ sering bermula di pejabat. Mana tidaknya, sebahagian besar masa dalam sehari dihabiskan di bersama rakan sekerja.

Menyiapkan tugasan bersama rakan sekerja, terutamanya berlainan jantina dari pagi hari hingga malam membuatkan hubungan menjadi akrab dan akhirnya si isteri diduakan.

Dalam mengekang nafsu dan menjaga keharmonian rumah tangga, berikut beberapa langkah yang boleh diamalkan kaum Adam.

1) Elak gurauan yang mempunyai maksud tersirat

Hentikan gurauan ‘double meaning‘. Gurauan berunsur lucah boleh menggoda antara satu sama lain dan membawa diri kepada lembah kemaksiatan.

Selain itu, ia juga boleh menjadi kes gangguan seksual.

2) Jangan makan tengah hari berdua

Jika mahu makan tengah hari dengan rakan sepejabat berlainan jantina, pastikan dalam kumpulan.

Jangan sesekali berdua-duaan, kerana kelak orang ketiganya adalah syaitan.

3) Hadkan perbualan

Sememangnya lumrah wanita mahukan perhatian dan jika anda melayan kehendak ini, pastinya mereka akan mula menaruh perasaan serta harapan.

Hanya fokuskan perbualan untuk hal-hal kerja sahaja kerana jika ada rasa cinta yang mula bertaut di kemudian hari, situasi akan menjadi rumit.

4) Bersikap profesional

Jangan hanya kerana seorang wanita itu peramah anda mula berfikiran bahawa ada hubungan romantik yang boleh dibentuk.

Buang jauh-jauh perasaan sebegitu. Anda berada di pejabat hanya untuk bekerja, bukannya untuk perkara selain itu.

5) Jadikan isteri sebagai peneman outstation

Jika anda mahu keluar negeri atau luar negara atas urusan kerja, jangan sesekali memilih rakan sepejabat berlainan jantina sebagai peneman.

Pilihlah isteri anda yang merupakan rakan sehidup semati.

6) Pekakkan telinga

Fitrah wanita gemar mencari tempat meluah perasaan, jika anda terlampau baik hati menadah telinga untuk mendengar, buruk padahnya.

Wanita tersebut akan mula kerap mencari anda untuk bercerita dan maka tertanamlah bibit-bibit cinta dan dalam masa sama menjadi punca rumah tangga goyah.

7) Berterus-terang anda sudah berumah tangga

Jangan sesekali masuk ke pejabat dengan gaya yang kononnya anda masih bujang. JIka berlagak ‘single’, anda hanya mengundang kecurangan.

Jika ada yang mula menyimpan perasaan terhadap anda, cakap secara terbuka yang anda sudah mempunyai isteri di rumah.

Pintu yang diketuk tidak akan dibuka melainkan orang dari dalam yang membukanya.

8) Bangga dengan isteri anda

Sentiasa sebutkan tentang isteri anda ketika berada di pejabat seperti betapa sedap masakannya, kecekapannya menjaga anak dan segala kelebihannya yang lain.

Cara ini dapat menghindarkan diri anda daripada sebarang godaan wanita miang, mereka tahu anda sudah berpunya dan rumah tangga anda sedang bahagia.

Rumah tangga yang berantakan adalah kunci utama kepada kehadiran orang ketiga.

9) Kurangkan masa di pejabat

Jangan lepak di pejabat terlalu lama. Jika sudah selesai kerja, langsung pulang ke pangkuan isteri dan anak kerana mereka lebih memerlukan perhatian anda.

Setiap saat yang dihabiskan di pejabat tanpa tujuan sebenar membuka jalan yang lebih luas kepada kecurangan.

[ARTIKEL PANAS]

[TIPS]


“Sempoi Je Permaisuri Kita Ni Bagi Mini Love.” Rakyat Kagum Anggap Momen Indah Sambut Merdeka!

Semangat mendengar laungan Merdeka! Merdeka! Merdeka! Hari ini rakyat Malaysia untuk menyambut Hari Kebangsaan ke-65 di Dataran Merdeka.

Pastinya ribuan rakyat Malaysia teruja melihat perbarisan pada sambutan Hari Kebangsaan 2022 dengan tema ‘Keluarga Malaysia Teguh Bersama’.

Apa yang menarik perhatian ramai adalah kehadiran Yang di-Pertuan Agong Al-Sultan Abdullah Ri’ayatuddin Al-Mustafa Billah Shah dan Raja Permaisuri Agong Tunku Hajah Azizah Aminah Maimunah Iskandariah berangkat tiba menghadiri sambutan Hari Kebangsaan 2022 di Dataran Merdeka.

Dalam pada itu, wargamaya meluahkan rasa terhibur melihat Permaisuri Agong yang kelihatan bersahaja dan sporting malah turut memberi simbol mini ‘love’ ketika kehadiran di Dataran Merdeka.

Meninjau di ruangan komen teruja melihat Permaisuri Agong. Antara komen adalah seperti berikut.

“Suka tengok reaksi Permaisuri dan Agong. Mereka sangat bersemangat melambai kepada setiap kontijen yang lalu. Siap bagi mini

“Agung dan Permaisuri nampak bersemangat dan sentiasa ceria…Agung siap goyang2 kepala masa lagu Malaysia Baru…Permaisuri mcm biasalah…sentiasa senyum ..tak jemu2 membalas lambaian sambil mengambil gambar Kontinjen2 yg lalu.”

“Sempoi je permaisuri kita ni bagi mini.”

“comel je permaisuri Agung. Excited betul time persatuan jurumasak lalu.”

“erhibur wpn d depan tv, menonton gelagat Permaisuri Agong yg comel”

Sumber: Harian Metro


“Selamat Tinggal Montreal” 22 Tahun Tinggal Di Negara Orang, Azah Aziz Akhirnya Kembali Ke Malaysia!

Pelakon era 90-an, Azah Aziz, mengakui bakal memulakan kehidupan baharu dengan berhijrah kembali ke Malaysia selepas lebih 20 tahun menetap di Montreal, Kanada.

Azah dan suaminya juga lelaki warga Perancis, Daud Leroy Abdullah serta tiga orang anaknya sudah berangkat sejak Sabtu.

“Selamat tinggal Montreal, untuk selama-selamanya.

“Permulaan yang baharu, selamat tinggal dan jumpa lagi. Saya akan merindui semua sahabat saya di Montreal,” tulisnya di akaun Instagram miliknya.

Menerusi entri itu, dia memuat naik foto dan video bersama keluarga menunjukkan keberangkatan mereka di lapangan terbang serta ketika penerbangan.

Azah atau nama sebenarnya Norazah Aziz berkahwin dengan suaminya, Daud Leroy Abdullah pada 1995 dan sejak itu dia menetap di Montreal, Kanada.

Terdahulu, Azah ada memaklumkan dia dan keluarga akan berpindah ke Malaysia sekali gus menyambut baik keputusan kerajaan memberikan kewarganegaraan secara automatik melalui kuat kuasa undang-undang kepada anak yang dilahirkan di luar negara oleh ibu warga negara Malaysia yang berkahwin dengan pasangan bukan warganegara.

Azah bagaimanapun terlebih dahulu ke Dubai sebagai transit sebelum pulang ke Malaysia.
Dia juga sempat berseloroh mahu pindah ke Dubai jika orang Malaysia tidak menyambut kedatangannya untuk menetap di sini dengan baik.

“Perhentian pertama Dubai. Dubai akan menjadi rumah kedua saya.

“Kalau netizen Malaysia terlampau, kita lari pergi Dubai,” katanya.

Azah dan suami dikurniakan tiga cahaya mata lelaki iaitu Aaron, 26; Ryan, 20; dan Justin, 17 tahun.

Sumber: Instagram Azah Aziz


“Nama Simple & Sweet Je.” Selepas 7 Hari, Farah AF2 Umum Pilih Ara Untuk Nama Bayi Ketiganya!

Lama tidak mendengar khabar selebriti yang satu ini. Usai mendirikan rumah tangga, Farah Diana Anuar dilihat lebih fokus kepada rumah tangga yang baru dibinanya. Namun, selepas 15 tahun tidak melihat kelibatnya di dalam arena seni, ibu kepada dua cahaya mata ini dilihat mula kembali aktif.
Farah Anuar yang Bekas bintang Akademi Fantasi kedua (AF2) baru-baru ini berkongsi berita selamat melahirkan anak ketiganya pada 2 Oktober lalu.

Selepas hari ketujuh melahirkan cahaya matanya itu, Farah memberi nama anaknya sebagai Ara.

Berita tersebut dikongsikan Farah menerusi laman intagramnya dengan memuat naik foto bayinya.
“Assalamualaikum semua, sempena hari ketujuh hari ini, Farah perkenalkan anak ketiga kami, Ara Binti Johan.
“Doakan Ara Johan menjadi anak yang solehah,diberkati hidupnya,disenangi dan disayangi dunia akhirat,” katanya.

Farah mendirikan rumah tangga bersama usahawan, Johan Johari pada Julai 2011. Pasangan itusebelum ini turut dikurniakan dua orang puteri Elsa dan Mya.

.


Ibu-ibu Jangan Stress Bila Perut Buncit Lepas Bersalin, 4 Bahan Ni Pastikan Perut Kembali Kempis Lagi Mantap!

Perut yang buncit selepas melahirkan anak memang menjadi satu masalah buat ibu-ibu selepas bersalin. Adakalanya boleh jadi tertekan bila mana semua pakaian mula sangkut pada bahagian perut. Mulalah hilang rasa yakin pada diri sendiri, apa lagi depan suami.

Berdiet memang nampak mudah tetapi nak melaksanakannya memang memerlukan kegigihan yang tinggi. Nak lagi kalau ibu sedang menyusukan badan. Macam mana nak berdiet?

Jom cuba petua yang dikongsikan olehnya ini.

PETUA KEMPISKAN PERUT & BUANG ANGIN DALAM BADAN

Kak Ju nak kongsi dengan korang jamu homemade ni. Bahan bahan depan mata kita je. Tak susah pun nak buat. Yang penting jimat dan berkesan. Rajin dengan malas je. Betul tak?

Bahan-bahan:
3 sudu halba (direndam selama 2 minit)
3 cm halia (kalau ada halia muda lagi elok)
4 ulas bawang putih
15 biji lada hitam

Caranya:
1. Toskan halba yang direndam tadi.

2. Masukkan kesemua bahan dalam lesung batu dan tumbuk sehingga lumat.

3. Kemudian gentel bulat-bulat kecil macam maajun .

4. Simpan dalam peti dalam satu bekas.

Amalkan 2 biji pagi dan 2 biji malam selepas makan. Khasiatnya perut akan jadi kempis dan angin dalam badan pun akan hilang.

Ibu mengandung tidak sesuai. Ibu menyusu sesuai amalkan jamu ni bila anak dah hilang kuning (jaundis) dulu.

Kena rajin buat sit up jugak tau untuk kesan cepat.

Selamat mencuba!


Jimat & Tak Ada Kesan Sampingan, Guna Je Dua Bahan Ni Untuk Hilangkan Jerawat & Nampak Awet Muda!

Jerawat bila ada walau sebiji di wajah sekali pun ada antara kita akan berasa tidak selesa dan mencari kaedah terbaik untuk segera dirawat agar tidak meninggalkan kesan parut pada wajah. Bimbang juga sekiranya dibiarkan begitu sahaja akan menjadi lebih serius dan sekali gus menyebabkan kulit wajah tidak berseri dan mendatangkan tekanan emosi serta hilang keyakinan diri untuk berdepan dengan orang ramai.

Terdapat banyak kaedah dan produk boleh dicuba untuk atasi masalah jerawat tersebut, dan salah satunya adalah dengan mengamalkan cara tradisional seperti yang dikongsikan oleh Maria Ismail ini.

Menurutnya untuk merawat kulit wjah bukan sahaja perlu guna produk penjagaan kulit yang ada di pasaran bahkan perlu juga dirawat dengan cara tradisional iaitu dengan menggunakan bahan-bahan mudah yang tersedia di dapur.

CARA HILANGKAN PARUT JERAWAT DAN JERAGAT GUNA DUA BENDA KERAMAT
Semua orang kenal dua benda ni iaitu BEDAK SEJUK dan ASAM JAWA kan. Tapi sebenarnya banyak khasiat tau untuk kecantikkan kulit. Korang asyik guna scincare ja tapi pernah tak terfikir nak rawat guna bedak sejuk dan asam jawa.

Haa, kita kena juga rawat cara traditional korang. Lagipun bahan dia mudah dah ada tersedia dah haa kat dapur. Save bujet gitu kan.

Kenapa Kak Mar guna asam jawa sebagai bahan utama.
Khasiat asam jawa merupakan sumber dari antioksidan, flavonoid, vitamin C dan vitamin A, fungsinya untuk mencegah efek buruk dari radikal bebas, manfaat asam jawa juga untuk mencerahkan kulit ,mengurangkan bintik-bintik hitam dan kesan parut bekas jerawat.

Kalau korang rajin buat in sya Allah parut jerawat dan juga jeragat pudar nanti.
Walaupun simple tapi kalau praktik in sya Allah kulit boleh cantik.

Cara Penyediaan:

2. Masukkan sedikit air dan jadikan pes seperti ini.

3. Sapu dekat wajah dan jadikan seperti mask. Amalkan 2 kali seminggu.

Barulah wajah akan berseri


Ustazah Ini Kongsi Amalan Mencari Malam Lailatul Qadar Cara Arwah Ayah. Boleh Jadi Panduan.

Setiap kali ramadan datang, pengakhirannya yang ditunggu bukan sahaja meraikan hari raya tetapi mencari malam Lailatul Qadar. Malam yang penuh istimewa yang mana manusia tidak tahu secara tepat waktunya cuma dikatakan pada malam-malam ganjil 10 akhir ramadan.

Pendapat masyhur mengatakan malam yang paling diharapkan adalah malam 21 dan malam 23, kemudian malam 27. Ketika 10 malam terakhir ini disunatkan mengimarahkannya bersungguh-bersungguh mencarinya dalam beribadah dan berdoa. Serta disunatkan sehingga terbit fajar. Malah sunat juga beribadah sungguh-sungguh di siang hari sebagaimana ibadah waktu malam.

Dalam kesungguhan kita mencari Lailatul Qadar, antara sebab disembunyi malam itu adalah supaya manusia bersungguh-sungguh mencari Lailatul Qadar setiap tahun.

IKUTI PERKONGSIAN INI.

Misteri Lailatul Qadar, apa yang patut kita lakukan?

Pernah suatu ketika dahulu..Amalan yang Almarhum ayahanda wajibkan.

1. Qiamullail

Di kampung saya setiap kali Ramadan mesti ada Qiamullail berjamaah. Jam 3 pagi terdengar alunan ayat-ayat suci Al-Qur’an, kejutkan orang yang sedang tidur.

Berduyun-duyun jamaah datang, kecik besar tua muda. Masa tu semangatnya luar biasa kerana jamaah ramai dan suasana meriah.

Mulai dengan solat sunat taubat, tahajjud, tasbih, hajat dan diakhiri witir.

Betul kata kebanyakan ulama’ orang yang sering melaksanakan solat malam akan miliki hati yang kuat, fikiran yang cerdas dan mempunyai jasad yang sihat serta bertenaga. Sepanjag hari kehidupannya sangat tenang dan terarah, tidak serabut. Satu lagi kelebihannya yang paling penting ialah menerangi kubur saat kita mati nanti.

2. Surah wajib

Al-mulk, al-waqiah dan As-Sajdah.

Selesai sahur jangan tidur, ambil Al-Qur’an dan baca. Percayalah.. akan hilang rasa mengantuk dan pening. Sepanjang hari tu kita rasa berkat, segala kerja buat kita jadi hebat.

3. Doa

Part niey macam2 versi doa yang kita dengar.
Semuanya bagus dan baik untuk kita. Doa yang paling terkesan ialah apa yang kita nak sangat minta dengan Allah. Paling penting sebutkan nama Allah semasa kita mohon doa daripada – NYA.

Ya Allahu Ya Bariii’.. Aku berserah kepadaMU Susun dan aturkan kehidupanku dengan sebaik-baiknya.

Ya Allahu ya Haafiiz..Jagalah diriku daripada sebarang penyakit, dari segala bahaya dan kejahatan makhlukMU, dari segala hasad dengki dan iri hati, dari segala rasa sombong dan tinggi diri.

Ya Allahu Ya Quddus.. Bersihkan segala kotoran dari tubuh badanku, bersihkan segala ketumbuhan yang ada dalam jasadku, bersihkan segala sihir dan fitnah yang boleh merosakkan hidupku, bersihkan segala racun yang boleh mendatangkan mudarat kepadaku untuk kekal kuat beribadah kepadaMU

4. Zikir yang menguntungkan

-Sebelum berbuka

یَاعَظِی۟م، یَاعَظِی۟م، یَاعَظِی۟م، اِغ۟فِر۟لِي الذَّن۟بَ ال۟عَظِی۟مً، فَإِِنَّهُ لَایَغ۟فِرُ الذَّن۟بَ ال۟عَظِی۟مَ إِلَّاال۟عَظِی۟مَ

-Pagi dan petang

Wirid ya Allah 100 kali
Lailahaillallah 300 kali
Salawat 100 kali
Istighfar 100 kali
Basic

Yg lain tambah

Lahawlawala quwwata illa billah 100 kali…Jika tidak mampu amalkan 10 kali pagi 10 kali petangpun boleh. ( Bilangannya saya ambil dari amalan Almarhum Tuan guru Ismail Kamus sebab saya tak pernah tanya bilangan yang tepat semasa ayahanda masih ada)

Zikir ini penenang hati. Jika hati kita berat nak ibadah, berat nak bersedekah, berat juga nak bangkit Qiamullail.. Amalkan zikir ya Allah banyak-banyak. In sha Allah.. Jika Allah yang diseru segala kebaikan akan singgah dalam hidup kita.

5. Bukan sekadar mencari

Ada kiraan bagi menentukan malam Al-Qadar. Antaranya ada disebut tentang jumlah lafaz yang ada dalam surah al-Qadr. Jumlah lafaznya adalah 30. Manakala lafaz hiya dalam ayat yang terakhir merujuk kepada Lailatul Qadar. Lafaz ini adalah lafaz yang ke 27, maka dihukum bahawa Lailatul Qadar berlaku pada malam 27 Ramadan.

Dalam kiraan yang lain, disebut bahawa lafaz Lailatul Qadar dalam tulisan Arab terdiri daripada sembilan huruf. Lafaz Lailatul Qadar disebut sebanyak tiga kali dalam surah al-Qadr, maka sembilan darab tiga menjadi 27. Maka hukumnya Lailatul Qadar berlaku pada malam 27 Ramadan.

Kesemua pendapat ini hasil ijtihad para ulama. Untuk melengkap lagi kefahaman tentang Lailatul Qadar, ada beberapa hadis sebagai pedoman. Antaranya sabda Nabi SAW maksudnya:

“Maka carilah Lailatul Qadar pada sembilan, tujuh dan lima.” (riwayat al-Bukhari).

Menurut satu tafsiran hadis, sembilan, tujuh dan lima merujuk kepada 29, 27 dan 25 Ramadan.

Kesemua pendapat ini adalah baik bagi menerangkan hakikat malam Lailatul Qadar. Bagi sesetengah kelompok masyarakat pula, Lailatul Qadar tetap pada satu malam sahaja iaitu malam 27 Ramadan.

Kepelbagaian pandangan para ulama dalam penentuan Lailatul Qadar memberi isyarat jelas bahawa tiada kesepakatan dalam masalah ini. Maka Lailatul Qadar menjadi rahsia. Ijtihad ulama dalam lontaran pandangan hanya sekadar ijtihad yang ada masanya betul dan ada masanya silap.

HIKAH DISEMBUNYIKAN LAILATUL QADAR

Maka di sini nyata hikmah disembunyikan Lailatul Qadar agar umat Islam lebih berusaha mencarinya.Terserah kepada kita umat Islam untuk memilih mana-mana pandangan selagi mana ia berdasarkan dalil dan hujah.

Maka tidaklah menjadi keperluan untuk bertegang urat dalam masalah penentuan malam ini. Apa yang penting, bagaimanakah amalan kita.

Moga Allah temukan kita dengan malam Al-Qadar.

Doa saya untuk sahabat semua..

Moga Allah kurniakan pengakhiran kehidupan yang terbaik, jauhkan dari fitnah dajjal, memelihara diri dan seluruh ahli keluarga sebagaimana Allah menjaga hambaNYA yang soleh dan solehah.

Moga Allah luaskan pintu rezeki, dikurniakan kehidupan yang berkat dan penuh keredaan. Miliki hati yang bahagia dan sentiasa cinta dengan suruhan Allah SWT.

Sumber: Aminah Mat Yusoff


Bahagia Datang, Jika Itu Yang Kita Pilih. Deep Perkongsian Wanita Ini.

Setiap manusia inginkan sebuah hidup yang bahagia. Namun kadang kala, ada masalah yang datang menyebabkan hati mula merana, marah dan kecewa.

Bagitu juga jika kita pilih inginkan sebuah keluarga bahagia, masalah yang datang itu sebagai dugaan dan semuanya kita jadikan ia iktibar bukan masalah.

Jadi jika kita pilih bahagia, pasti ia datang walaupun banyak masalah yang melanda. Inilah rahsia jika kita nak hidup bahagia.

Menerusi facebook seorang wanita berkongsi  tentang rahsia hidup bahagia yang dijadikan pedoman dalam dirinya.

IKUTI PERKONGSIANNYA

Kali pertama saya pergi ke Mekah adalah dengan menaiki bas kecil. Tambangnya ketika itu tidak lebih dari 40 riyal sahaja.

Itulah satu-satunya modal yang perlu saya keluarkan dari poket saya. Dengan izin Allah, segala aturan mudah itu adalah dariNya. Tidak ada satupun yang sukar bagi Allah bukan?

Bahkan untuk perkara yang kita rasa sangat sukar sekalipun…

Bekerja dengan kapal Haji dan Umrah telah memberikan saya banyak pengalaman untuk belajar dari pengalaman orang lain.

Ada jemaah yang sudah kumpul wang bertahun, sudah ada waktu penerbangan. Tiba-tiba, di saat akhir visanya tidak lepas. Ada yang visanya lepas, tapi punya halangan lain sewaktu mahu berlepas.

Ada yang sudah sampai di Lapangan Terbang Jeddah, namun kena patah balik pulang ke Kuala Lumpur kerana tidak dibenarkan masuk. Macam-macam.

Rezeki dan ujian buat kita semua berbeza-beza, mengikut kemampuan kita. Namun tetap akan ada hikmah di sebaliknya.

Dari kompaun tempat tinggal kami di Jeddah, perjalanan untuk ke Mekah hanyalah lebih kurang 40 minit sahaja. Kami bertolak selepas solat Isyak. Dan berada di Mekah sehingga selesai solat Subuh. Lepas tu kami pulang semula ke kompaun kami di Jeddah.

Ada sekali tu saya terpaksa tinggal di Jeddah selama lebih 3 bulan.

Pengalaman dari hidup dan menerima pemberian Allah melalui keajaiban Tahajjud ini telah membuatkan saya lebih yakin untuk terus bertahajjud. Lebih kebergantungan hanya kepadaNya.

Kita ni hidup, usah pernah tumbang bila dikeji.
Usah pernah terbang bila dipuji.

JIKA KITA PILIH BAHAGIA…

Dan saya nak kongsi 10 rahsia hidup bahagia ini buat anda semua…

1. Apabila kita sangat mencinta seseorang, akan menjadi sukar untuk kita jumpa suatu perkara buruk dalam diri orang yang kita cinta. Bahkan jika diberikan air kosong oleh orang yang kita cinta itupun sudah cukup untuk kita berasa bahagia kan? Kalau orang yang kita cinta itu hantar mesej berupa satu titik pun boleh buat kita tersenyum…

Begitulah tingginya cinta kita pada seseorang.

Kerana apa? Kerana rasa cinta itu adalah anugerah dari Allah.

Tanya diri kita, bagaimana pula cinta kita kepada Allah. Kita bahagia sehingga kadang terlahir rasa ujub tanpa kita sedar bila Allah berikan yang baik buat kita. Tapi bila Allah berikan ujian yang sedikit, kita terus lupa untuk bersyukur.

Nak bahagia, kena bersyukur selalu. Cintakan Allah walau dalam keadaan sukar (dengan ujian).

2. Ada jurang yang sangat besar antara rezeki yang halal dan tidak. Barakah itu adalah jauh lebih utama dalam hidup. Jika mencari calon pasangan, carilah yang baik dan jika punya harta, biarlah dari sumber yang halal. Tidak amalkan rasuah atau sebagainya.

Jika berniaga, berniagalah cara halal. Harus ikhlas dalam sukatannya. Jika mencari pekerjaan, carilah pekerjaan yang halal. Sungguh sabar dan barakah itu mahal, namun mudah.

3. Kadang hadiah hidup itu datang dalam bungkusan yang paling buruk. Langsung tak nampak indah hadiah di dalamnya. “Bukalah” hadiah itu dengan sabar. Lalui hidup dengan tenang. Yakin Allah tidak pernah zalim. Everything is going to be ok.

4. Biar seberat manapun kita diuji, selagi kita mahu bersabar dan redha, InsyaAllah kita akan nampak pelangi nanti.

Segala perasaan sedih, resah, kecewa dalam hidup, rasa yang tidak terluah itu akan pergi jauh meninggal kita dengan sendiri.

Usah ambil kisah bila orang mengata.
Usah malu bila miskin harta.
Usah segan bila kita tidak punya rupa.

Allah pandang pada kejujuran dan keikhlasan. Bukan luaran.

Sabarlah walaupun terpaksa menunggu lebih dari 20 tahun untuk bahagia.

5. Bahagia itu bermula dengan diri kita sendiri. Bukan dengan pasangan. Bukan dengan kerja. Bukan dengan pujian. Bukan dengan wang. Bukan dengan kawan-kawan. Hanya diri kita dan Allah. Jika kita mahu bahagia, kita mampu. Usah letak bahagia di tangan orang lain.

Jangan berharap dengan orang.
Jangan meminta dengan orang.

6. Rezeki itu dari Allah. Manusia hanyalah perantara bagi rezeki. Ingat tu. Usah hidup “bertuhankan” manusia yang lain.

7. Sesulit manapun kehidupan kita, solat 5 waktu jangan tinggal. Tak kira siapa dan apa dosa yang pernah kita lakukan… ingat Tuhan selalu.

8. Sentiasa maafkan orang di sekeliling kita. Orang yang lebih dahulu minta maaf akan lebih mudah tenang. Usah pernah lelah untuk berbuat baik dengan semua orang.

9. Miskin macamana sekalipun jangan lupa untuk bersedekah. Jika tak mampu beri wang walaupun 50 sen, kita bantu ringankan kerja orang. Jika masih tak mampu, sedekahkanlah senyuman selalu.

10. Doa itu adalah suatu anugerah dari Allah yang sangat “mewah” dalam hidup. Doa itu bersifat abundance. Ia tak akan habis. Anda boleh berdoa setiap hari. Saya berdoa setiap hari. Malah kita semua boleh berdoa setiap hari.

Tak akan ada suatu hari ketika kita bangun untuk berdoa, kemudian malaikat berkata “hari ini tak boleh doa…. sebab doa dah habis…” (Saya tulis begini supaya kalian semua nampak dengan jelas ..).

Melainkan mati.

Selagi kita masih hidup, usah pernah putus asa untuk berdoa.

REBUT PELUANG INI

Sepanjang bulan Ramadan yang mulia ini, rebutlah peluang untuk berdoa di kala ini:

– Sepertiga malam terakhir.
– Waktu Sahur
– Sepanjang waktu puasa
– Menjelang berbuka
– Malam Lailatul Qadar
– Saat Azan
– Di antara Azan dan Iqamah
– Ketika sujud dalam solat
– Ketika hujan turun
– Pada hari Jumaat

Berdoa di kala ini nampak sangat remeh, hingga kadang kita sering terlupa untuk melakukannya, namun besar nikmat dan ganjarannya. InsyaAllah Dia Maha Mendengar. Cubalah…


Kalau Rasa Was-Was Tu, Jangan Tekan Link! Cara Scam Terbaru Yang Kita Perlu Berwaspada!

Pasti ada hari-hari tertentu dimana kita datang mood “malas” untuk kemaskan rumah. Jadi, tidak hairanlah kalau kita menggunakan servis yang dapat melaksanakan tugas kita sebagai pemilik rumah.

Tetapi, janganlah kita memilih servis tersebut dengan sewenang-wenangnya. Nak tahu tak kenapa? Ayuh kita baca dan sama-sama menjadi pengguna yang bijak, sekali gus mengelakkan diri daripada menjadi mangsa scam.

KleanHouz Home Cleaning Services

KleanHouz Home Cleaning Services merupakan salah satu servis pembersihan rumah palsu yang menjadi umpan scam kepada mangsa-mangsanya.

Cara scam ini adalah ia akan menonjolkan dirinya dengan mengiklankan servis tersebut di pelbagai platform media sosial seperti Instagram dan Facebook.

Scammers akan menggunakan “paid advertisement” yang akan membuat orang ramai terperdaya.

Modus Operandi

Apabila scammers ini berjaya mengumpan mangsanya, mangsa tersebut harus menghubungi servis itu dengan menggunakan aplikasi “WhatsApp” untuk membuat sebarang tempahan.

Selepas itu, scammers akan memberi pautan ke satu aplikasi yang mangsa perlu memuat turun.

Sudah dimuat turun aplikasi tersebut, mangsa perlu mengisi butiran peribadi dan dikehendaki membuat bayaran terlanjut.

Untuk membuat bayaran, aplikasi tersebut akan mengalih ke sebuah laman web perbankan palsu yang dicipta oleh scammers itu sendiri.

Tibalah saat yang paling mengerikan apabila mangsa mengisi nama pengguna dan kata laluan akaun banknya.

Di situ, scammers berjaya mendapatkan segala maklumat peribadi dan butiran bank mangsa. Kaedah ini dipanggil sebagai “phising”.

Bukankah kena ada nombor “TAC” ?

Jika kita lihat, TAC (Transaction Authorisation Code) akan diberikan melalui SMS apabila kita hendak melaksanakan apa-apa transaksi dari akaun bank kita.

Bagaimanapun dalam kes ini, nombor TAC tidak diperlukan kerana apabila mangsa telah memuat turun aplikasi tersebut, scammers telah pun memasang “Malware”.

Malware merupakan sebuah software yang membenarkan untuk scammers tersebut untuk buat apa sahaja dengan telefon pintar mangsa.

Ibarat scammers itu dapat melihat skrin telefon pintar mangsa bahkan dapat melihat melalui kamera telefon pintar mangsa juga.

Tips dan Nasihat

Janganlah kita menekan apa-apa pautan dan memuat turun apa-apa aplikasi yang mencurigakan minda kita.

Terutamanya kepada pengguna telefon pintar Android yang membenarkan memuat turun aplikasi dari sumber terbuka di Google.

Anda juga boleh mengenalpasti jika sebuah laman web perbankan itu palsu atau tidak dengan melihat jika laman web tersebut meminta nama pengguna dan kata laluan pada satu laman yang sama.

Jika ya, ini bermakna laman web perbankan itu palsu dan anda dikehendaki untuk tidak mengisi apa apa butiran.

Terima Kasih.


Biasa-biasakan Selalu Berdoa, Walau Pada Keadaan Yang Kelihatan Tak Mustahak. Prof Ni Bagi Sebabnya!

Biasanya bila berdoa kita selalu ucapkan bila usai solat namun hakikatnya,amalan berdoa ini tidak semestinya di atas tikar sejadah semata-mata. Malah dimana-mana dan pada bila-bila masa kita boleh berdoa, bertepatan betapa kita begitu bergantung harap mendapat rahmat dan kasih sayang Allah.

Lantas sebagai ibu bapa, kita perlulah mendidik anak-anak kita untuk sentiasa berhajat kepada Allah walaupun pada perkara-perkara yang kita rasakan nampak begitu remeh dan ringkas. Hal ini cuba diingatkan oleh Prof Muhd Kamil Ibrahim, dan ini katanya.

DIDIK ANAK BERDOA

Didiklah anak-anak agar sentiasa berdoa kepada-Nya walaupun dalam sesuatu yang kelihatan tidak mustahak.

Setiap kali – misalnya – mahu meninggalkan rumah ke sekolah, kembali ke asrama atau pulang ke universiti berpesanlah kepada anak-anak agar memohon kepada-Nya supaya dipermudah pengajian.

Ia kelihatan tidak perlu, tidak diajar dan tidak diamalkan oleh ramai orang kerana ia bukan amalan harian.

Malah ramai di antara kita yang tidak melihat berdoa sebagai satu amal ibadat paling ringkas, mudah dan tanpa kos.

Dan Tuhan kamu berfirman: Berdoalah kamu kepada-Ku nescaya Aku perkenankan doa permohonan kamu.

Sesungguhnya orang-orang yang sombong takbur daripada beribadat dan berdoa kepada-Ku, akan masuk Neraka Jahannam dalam keadaan hina.


“Biarlah Tangan Sendiri Mengasuh & Mencorakkan Mereka.” Rela Tolak Tawaran Berlakon, Anzalna Mahu Jaga Anak Sendiri

Apabila bergelar ibu, perkata utama yang menjadi impian setiap wanita adalah melihat zuriat membesar di depan mata. Namun, keterbatasan waktu seperti kerjaya menyebabkan ada antara ibu yang terpaksa mengorbankan hal ini.

Pun begitu, seboleh mungkin, mereka mahu membesarkan dan menjaga anak sendiri tanpa mengharapkan orang lain. Bagi pelakon cantik manis, Anzalna Nasir turut berkongsi perkara yang sama.
Menurutnya dalam satu perkongsian di laman instgram baru-baru ini, dia mahu mengasuh anaknya, Mohamad Eidrees yang kini berusia tujuh bulan tanpa bantuan pembantu rumah, Anzalna menggunakan rezeki dan peluang yang diberikan kepadanya.

Malah dia sanggup menolak tawaran berlakon demi anaknya itu.

“Impian setiap ibu untuk menjaga anak sendiri. Jika kita ada rezeki dan peluang untuk menjaga sendiri anak kita, gunakanlah. Biarlah tangan sendiri yang mengasuh dan mencorakkan mereka. Tengok puas-puas muka anak, keletah dan karenah anak. Sekejap je mereka membesar. Jap, I nak menangis kat tepi zirafah tu. @mohamadeidrees #EmoMommy #HanifJunior #8MonthsOld

Perkongsian tersebut turut mendapat respond daripada pengikutnya.


Pudina Lemon Chia Seed, Tak Hanya Baik Untuk Wanita Mengandung, Sedap Juga Minum Kala Berbuka

Salah satu yang menjadi kegilaan kita adalah menikmati air yang sedap dan manis ketika berbuka. Segar rasanya bila dapat basahkan tekak dengan segelas air penghilangkan dahaga.

Tapi minuman ni bukan sahaja hilangkan dahaga bahkan baik juga untuk wanita mengandung. Jadi yang tengah mengandung dan ada masalah HB tu bolehlah cuba minuman ni. Sedap pun sedap!

Perkongsian oleh Mardiana Sobri yang berjaya menurunkan HB nya sesuatu yang boleh dikongsikan dengan semua. Jom cuba.

Sapa yang pregnant tu, try minum air ni hari-hari inshaallah HB sentiasa elok. Saya HB 13,12+ dari awal pregnant sampai la sekarang dah 8 bulan. Terjumpa petua ni dan terus cuba. Sedap dan segar.

*UPDATE*
Saya buat macam ni.

1.Rendam chia seed sampai kembang. Letak dalam peti ais, biasanya saya rendam malam, esok baru saya minum.

2.Perah lemon dalam air rendaman chia seed tu.

3.Letak gula sikit saja (takut kencing manis masa pregnant)

4.Letak hirisan lemon dan daun pudina (koyak-koyakkan sikit)

5. Letak ais (ais tu buat dengan air masak/air tapis untuk elak kencing kotor)

**Tak letak ais pun takpe, tapi saya tak boleh telan kalau tak letak ais. Ikut cita rasa masing-masing.

Chia seed ni ada yang kata kalau tekanan darah rendah tak boleh ambil, tapi saya tekanan darah rendah ambil ni ok sangat-sangat. Dah normal bacaan, HB pun ok, kencing manis pun bebas.

Terpulang pada badan masing-masing, niat minum jadikan sebagai ubat ja, jangan minum lebih sangat.

Selamat mencuba ! 🙂

Kredit: Mardiana Sobri


Ashraf Muslim Kongsi Pengalaman Tunai Haji. Inspirasi.

Ramai  selebriti tempatan yang turut berpeluang, mendapat rezeki tahun ini untuk melakukan ibadah haji, antaranya Ashraf Muslim.

Menerusi perkongsian terbarunya di Instagram, pelakon tersebut menyatakan rasa syukur atas rahmat selepas dipermudahkan segalanya selama sembilan hari berihram.

Sumber:Foto: Instagram Ashraf Muslimi


Nak Badan Ringan Dan Lawas Buang Air Besar, Hanya Rebuskan Tiga Bahan Herba Ni Sahaja!

Lepas raya badan terasa cukup berat untuk berjalan. Langkah kaki terasa makin lemah disebabkan peningkatan berat badan yang mula naik tanpa sedar.

Ditambah dengan kemasukkan angin yang banyak hasil daripada makanan bersifat angin seperti ketupat dan sebagainya.

Malah lepas raya juga ada yang mula mengadu sembelit kerana makan terlampau banyak tetapi usus tidak dapat berfungsi dengan baik.

Sakit dibuatnya dengan keadaan tubuh yang semacam ini. Jika tiada masa untuk berurut ada baiknya anda amalkan minuman-minuman yang mampu menyingkirkan angin dalam badan.

Perkongsian oleh Nasir Nasir di facebook ini boleh juga anda cuba. Mudah sahaja dengan tiga bahan dapur yang sentiasa ada di rumah kita. Angin keluar berdesup lajunya. Jom cuba.

Perkongsian dari fb, so try buat dah 2 hari dan kesannya badan rasa ringan. Buang air besar lawas sangat-sangat. Tak malu nak cakap bila setiap kali buang air besar najis keluar warna hitam. Kentut pun setiap masa. Sesuai untuk wanita lepas datang period dan nak keluarkan darah beku.

Bahan-bahan:
Halba
Serai
Halia
Air secukupnya

Caranya:

1. Potong serai 2 batang ketuk-ketuk. Halia dalam 5-6 hiris dan halba 1 sudu besar.

2. Masukkan air, agak-agak untuk korang sekali minum dan muat nak letak dalam mug.

3. Guna asam jawa segera je senang.

4. Bila air rebusan dah tapis dalam mug, masukkan asam jawa untuk rasa masam-masam.

5. Minum ketika masih suam.


Efek Stres Ibu Ayah Banyak Buruknya. Sila Takenote Pesanan Dr Ni!

Tahukah anda, anak yang sentiasa berkelakuan meragam, mengamuk dan pelbagai lagi sikap yang pada pandangan mata kita sebagai orang tuanya sentiasa bermasalah, adalah hakikatnya terjadi berpunca daripada  kita sebagai orang tuanya.

Perkaitan ini dijelaskan oleh Dr Ahmad Luqman Bukhari. Diharap selepas ini, kita lebih bijak memainkan peranan sebagai ibu ayah. Jom semak.

Kita selalu je terlupa nak tinggalkan emosi yang tengah berserabut tu kat luar pintu rumah.

Lepas tu mulalah sibuk duk rasa pelik, rasa bingung dan tertanya-tanya,

“Kenapalah anak aku ni suka sangat meragam, menangis dan mengamuk tak tentu pasal…”

Rupanya kalau kita periksa betul-betul, anak kita tu cuma terkesan dengan emosi kita sendiri.

Boleh jadi si ayah tak sengaja tertengking si kecil tu sebab dah penat sangat dengan rutin kat tempat kerja.

Boleh jadi mak pulak tak sengaja marah-marah sebab minda dah berserabut seharian mengurus hal rumah. Kadang tu tak sedar emosi berterabur disebabkan efek Pre-Menstrual Syndrome (PMS) nya.

Boleh jadi jugak dua-dua terlupa nak bertenang dan buang jauh-jauh stress dari tempat kerja sebelum melangkah masuk ke rumah.

Bila dah macam tu mata kita pun asyik nampak si anak tu bermasalah, selalu duk buat perangai pelik-pelik. Padahal dia jadi macam tu efek dari emosi kita yang tak terurus tadi. Kesian sangat kat si kecil tu.

Sebab tu benda paling penting sebenarnya kita kena usaha untuk belajar tenangkan diri dan kawal emosi kita ni dulu sebab anak kita pun akan belajar bertenang bila dia dapat rasakan ketenangan tu dari mak ayah dia sendiri.

Tolong kongsikan ilmu penting ni dengan pasangan kita ye demi kebaikan keluarga kita sendiri jugak.


Jangan Main Basuh Beras Aje, Ini Bacaan Yang Kena Baca Baru Keluarga Harmoni.

Beras adalah makanan utama buat keluarga. Setiap hari akan memasak nasi untuk menjamu selera bersama keluarga.

Namun tahukah anda, sebenarnya membasuh beras juga adabnya menurut agama Islam agar beras yang dibasuh bersih dengan doanya sekali.

Nak tahu caranya ikuti petua ini untuk dijadikan amalan harian keluarga.

Ini caranya.

1. Semasa basuh beras, bacalah selawat ke atas Baginda Nabi Muhammad SAW.

2. Bila anda sudah masukkan air untuk sukatan bacalah:

i) Surah Al-Insyirah (Alam Nasyroh) – Ini pesanan beberapa ustaz, tujuannya adalah sebagai doa untuk mengelak penyakit kronik kepada orang yang makan nasi tersebut, dengan izin dari Allah SWT.

ii) Surat Al Kauthar (Inna a’ Toina kal kauthar) – Sebagai penerang hati, belajar cepat dapat, dengan izin dari Allah SWT.

iii) Surah Al-Qadr – ( Inna anzalna hufi lailatil qadr) – Ini pesanan yang saya baru dapat dari seorang ustazah di sekolah tahfiz anak saya. Surah ini akan memudahkan ahli keluarga membetulkan diri dan memperbaiki amal, dengan izin dari Allah SWT.

iv) Zikirkan Ya Kareem , Ya Raheem- Beberapa kali dan hembus dalam nasi. Ini untuk menguatkan kasih sayang dalam kalangan ahli keluarga.

Buatlah puan-puan, InsyaAllah dengan beristiqamah kepada satu amalan, akan memberi kekuatan untuk beramal dengan amalan yang lain. Wallahua’lam

Sumber : Tasnim via MAHN


“Ayah Merangkak Cuba Tutup Kepala Gas.”  Wanita Ni Kongsi Insiden Cemas Api Menyambar Ketika Tengah Rebus Ketupat!

Menurut Nadyya, kebakaran kecil itu tercetus disebabkan oleh batang paip gas tercabut menyebabkan api menyambar keluar.

“Seumur hidup ni pertama kali jd kat kami, jadi kebakaran dalam rumah kami. Allahuakhbar Tuhan ja tau macam mana perasaan kami tadi, kelam kabut blank semua ada bila tiba2 api meletus dan menyambaq satu dapur kami.

“Masa ni tak pikir apa dah,selamatkan kereta dan kucing2 ja pastu pakat lari keluaq rumah jerit panggil jiran ,call bomba. (gambar last kena qengau habis sbb kucing pun jadi takot). semua jadi sat sangat sampai tercungap-cungap kak nadya lari nak selamatkan apa yg boleh diselamatkan.. ketaq tangan
“Kejadian tu jadi masa mak dok rebus ketupat, lepastu dia masuk bilik nak sembahyang, tiba2 kami dengar api dah menyambaq. kuat bunyi. memang takleh buat apa dah sbb main dgn gas ni, silap cara padam lagi sakan dia menyambaq kan. alhamdulillah nasib baik bomba sampai cepat, dia padamkan api tu lepastu cari punca.

“Rupanya punca jadi kebakaran ni sebab batang paip gas tu tercabut then terus sambaq api. Allahuakhbar nasib baik masa dia meletup tu mak tinggai pi sembahyang, kalau tidak kena mak ayah plak cerita dia merangkak pi cuba tutup kepala gas masa kami dok sibuk kat luaq call bomba, nasib tak jadi apa2 dekat depa dua.. padahal dh jerit2 suruh semua keluaq. nasib baik masa jadi ni mak tak dok rumah sorg2.. tidak taktau la dia nak buat apa sbb kami sendiri pun gelabah sgt2..
“Apapun semua yang jadi ni kami terima dengan hati yg redha. Allah nak uji kami sekeluarga. yg penting takda sapa2 tercedera.. jiran-jiran pakat mai tolong, saudara mara dan kawan2 baik pakat mai mai bg sokongan. team pun banyak msg bagi kata semangat. terima kasih banyak2 semua.

“Semoga Allah balas kebaikan hampa semua yg bg semangat pada kami. kak nadya minta maaf terpaksa cancel live malam ni. Kak nadya sendiri dalam keadaan cuak dan nak tenangkan diri dulu. nak kemas balik rumah yg macam tongkang pecah dh ni.
“Cuma tadi abg bomba tu ada pesan,paip gas (gambar ketiga) tu terkeluar sebab bila kita masak ada minyak yg terbentuk dlm paip tu, dia punca paip tu tertanggal sendiri. banyak kes dah..so sebaik-baiknya 2 bulan sekali kena check paip gas kat dapur tu still ok or longgar. bahaya..

“Nasib kami baik sbb paip tu hanya sticks pada satu tempat,kalau setengah dapur takda tempat penampan batang paip tu,dia boleh terbang merata and kebakaran lg cepat marak ke tempat lain.
“Apapun syukur alhamdulillah keluarga kami selamat


Nak Sihat Dan Bertenaga Selalu, Kaum Wanita Kena Amalkan Minuman Ini. Baru Suami Sayang.

Bagi wanita yang bergelar isteri dan ibu dan dalam masa yang sama turut bekerja, pasti memerlukan tenaga yang cukup luar biasa. Sementelah terpaksa melakukan dua kerja yang bukan mudah. Kena siapkan keperluan rumah tangga dan dalam masa yang sama memenuhi tuntutan tugasan di pejabat dengan sempurna.

Justeru, soal kesihatan cukup penting dan harus dititikberatkan baik dalam kesihatan dalaman mahupun luaran. Barulah suami bertambah sayang.

CARA MEMBUAT:

Antara Kelebihannya:

1.Mencegah perut buncit

2. Membuang angin dalam badan.

3. Resdung

4. Masalah berat badan.

5. Buang kotoran dalam badan

6. Mencegah penggumpalan darah.


Nak Ajar Sendiri Anak Mengaji, Ibu Persiapkan Hadam 10 Cara Ni. Pasti Berjaya!

Menjadi harapan sebagai ibu bapa kita mahu mendidik anak-anak dengan cara terbaik.

Kalau boleh biarlah dari mula mengenal ABC Dan Alif Ba Ta, kitalah orang pertama mendidiknya agar menjadi anak yang soleh dan solehah.

Lalu, sewajarnya fahami 10 tip ini untuk memudahkan kita terus istiqomah mendidik anak-anak sebagaimana yang dikongsikan oleh Puan Nurkhomsiah Bakrim ini.

10 Tips Ajar Sendiri Anak Mengaji:

1) #MOTIVASI_TERTINGGI

– Ibu bapa perlukan motivasi untuk mengajar sendiri anak mengaji. Motivasi tertinggi yang boleh dijadikan pegangan ialah maksud sabda Rasulullah S.A.W;
“Sesungguhnya, orang yang paling terbaik antara kalian adalah orang yang belajar al-Quran dan mengajarkannya.”

Jika perlu, tampal ayat motivasi ini di tempat yang senang dilihat sebagai self-reminder.
Kemudian, pilih seorang idola yang terbukti berjaya. Saya bersyukur dan bertuah, ibu saya sendiri adalah guru mengaji pertama kami 5 beradik. Kesabaran dan kesungguhan ibu sangat membuat saya terinspirasi.

InshaaAllah.. Dengan motivasi dan inspirasi, diri akan lebih bersemangat dan bersabar dalam mendidik. Pada masa yang sama, didikan mengaji diletakkan sebagai priority dalam kehidupan. Kesibukan urusan dunia tidak seharusnya dijadikan alasan.

I love a saying goes, “Nobody is too busy. It’s just a matter of priority.

2) #MENCIPTA_ROH_MENGAJI

– Pendidikan terbaik ialah melalui teladan. Di rumah, perlu wujud budaya al-Quran sehingga anak-anak bermula bayi sudah terbiasa melihat al-Quran dan mendengar bacaannya.

Automatically, mereka sedang install mindset bahawa mengaji al-Quran adalah kepentingan dalam kehidupan. InshaaAllah, sampai satu tahap mereka jadi berminat untuk belajar mengaji kerana pendedahan awal yang sangat positif.

– Ikut pengalaman, mengajar mengaji anak kedua lebih mudah berbanding anak sulung kerana sikapnya yang suka meniru si kakak. Bak kata Ummi PROFAZZ, “Corak didikan pada anak pertama sangat mempengaruhi didikan anak-anak seterusnya. Abang Long atau Kak Long is the trendsetter.”

3) #DISIPLIN_RUTIN_HARIAN

– Tetapkan masa yang sesuai dalam sehari yang menjadi rutin mengaji bagi anak-anak di rumah. As working parents, kami memilih masa antara Maghrib dan Isyak sebagai exclusive time for kids. Si Ayah sangat berdisiplin menetapkan peraturan “No Gadget & No TV At Night.” Selepas mengaji dan solat Isyak, anak-anak diajak masuk tidur.
Masa mengaji lebih fleksibel pada hujung minggu atau public holidays.

– Ya, tentu ada juga ‘cheat days’. Anak-anak tidak dapat mengaji seperti biasa kerana factor kesihatan (ibu/anak), balik kampung, pergi bercuti dan emergency. Sungguhpun begitu, rutin ialah 90% perkara sama yang kita lakukan secara berulang-ulang hampir setiap hari. Sebenarnya, anak-anak kecil sangat sukakan rutin. Sampai satu tahap, saya terharu bila kami sedang travel dalam kereta, anak sendiri akan cakap “Eh, Mommy! Hari ni kita tak sempat mengaji la.”

4) #REKOD_PERKEMBANGAN_MENGAJI

– Satu fail khas disediakan bagi setiap anak untuk merekod perkembangan mereka sendiri dalam pembelajaran Agama dan Akademik termasuk bab belajar mengaji al-Quran. Anak-anak melihat sendiri progress pembelajaran mereka dengan menampal stickers comel pada columns yang sesuai.

– Anak-anak sudah tahu impian dan cita-cita mereka untuk tamat belajar membaca empat buku Al-Furqan sebelum memulakan naskah al-Quran. Teknik ini boleh menjadi benchmark untuk memotivasikan ibu dan anak untuk terus konsisten, inshaaAllah (Rujuk gambar)

5) #KENALI_ANAK_SENDIRI

– Setiap anak itu mempunyai characteristics, types of children dan learning preferences yang tersendiri. Banyakkan membaca dan cari kreativiti dalam mendidik.
Ibu bapa seharusnya menjadi individu yang paling mengenali sikap dan cara belajar berkesan bagi setiap anak. Tiada umur yang specific untuk anak bermula mengaji al-Quran. (Rujuk semula Point No. 2)

– Mewujudkan roh mengaji itu paling utama supaya sampai masa terbaik mental readiness seorang anak kecil untuk bermula. Walaupun begitu, ada masa kita perlu juga bersikap tegas dalam kelembutan. Maksudnya, menetapkan masa untuk bermain, masa belajar dan masa berehat. Bukan mengikut 100% kehendak anak.
Contohnya,
“Kakak nak tengok video Omar & Hana kan? Jom, Mommy ajar satu muka surat Al-Furqan dulu. Sekejap je ok.”

6) #BAHAN_BANTU_MENGAJAR

– Banyak pilihan bahan bantu mengajar mengaji al-Quran di pasaran. Buatlah pilihan yang terbaik berdasarkan maklumat yang betul dan keperluan. Kami memilih Set Al-Furqan kerana tertarik dengan first impression cover page 4 tahap buku yang warna-warni. Setiap muka surat buku berwarna pink dan terdapat gambar-gambar dalam Buku 1 yang menarik minat anak-anak kecil yang baru hendak bermula.

– Bahan bantu mengajar ini adalah tetap sepanjang tempoh belajar mengaji. Diletakkan di tempat yang anak-anak mudah nampak dan capai. Bila minat sudah ada, pasti kita terkejut dan bersyukur anak sendiri yang akan ambil buku mengajinya dan ajak ibu bapa mengajarnya.

7) #PENGGUNAAN_VIDEO

– Pendedahan video mengaji boleh dijadikan antara usaha terawal ibu bapa untuk memupuk sikap mahu belajar mengaji. Kanak-kanak kategori visual dan auditory juga sangat berminat dengan kaedah ini. Belajar mengaji tidak kelihatan terlalu formal.

– Video boleh sahaja dipasang semasa anak-anak sibuk bermain atau ketika travel dalam kereta (jika ada VCD player). Anak kategori kinestatik yang suka bergerak pula mungkin lebih sesuai menggunakan flash cards untuk permulaan belajar mengaji.

8) #BERI_PUJIAN_DAN_REWARD

– Keyakinan diri dan motivasi anak boleh meningkat dengan pujian dan penghargaan. Hargai setiap kejayaan kecil anak. Contohnya,
“Alhamdulillah, pandainya kakak mengaji ! Dah sampai buku 3. Siapa bagi kakak pandai? —> ALLAH ”

– Letakkan target yang relevant dan berjanjilah reward yang mampu dikotakan. Contohnya, “Adik nak baby playset macam Himmah (sepupu) tu ye? Lepas Adik mengaji sampai page 5, inshaa Allah Mommy belikan nanti.”

. 9) #KUALITI_VS_KUANTITI

– Pentingkan kualiti berbanding kuantiti.
Rasulullah S.A.W berpesan, amalan terbaik dilakukan sedikit tetapi berterusan. Konsep ini juga sesuai diaplikasikan dalam mendidik anak mengaji. Tiada paksaan. Sedikit demi sedikit secara konsisten dan penuh kesabaran.

– Jika anak bermula sedikit lambat pun terus berikan dorongan. It’s always better late than never. Jangan malu anak lambat bermula. Malulah jika anak langsung tidak bermula.

Sesekali selitkan cerita hebat..
Mengapa kita perlu belajar Al-Quran ?
Apa manfaat jadi Pencinta Al-Quran ?
Siapa contoh Pencinta Al-Quran yang Allah sayang ?

Tugas kita hanya menyampaikan.
Allah yang memberi kefahaman.

10) #DOA_DAN_TERUS_BERDOA

– Yakinlah, doa seorang ibu itu sangat dahsyat. Maka, teruslah berdoa dengan yakin suatu hari nanti anak itu bukan sahaja mampu mengaji al-Quran dengan baik tetapi juga menjadi Pencinta Al-Quran yang baik akhlaknya. Tiada daya kekuatan melainkan segalanya terjadi dengan izin Allah. Sesungguhnya, Allah menilai usaha. Natijahnya, Allah tentukan sama ada di dunia & di akhirat.

– Semakin kita berkorban, semakin kita bahagia. Mendidik anak mengaji perlukan pengorbanan jiwa, masa dan tenaga. Alangkah indahnya jika Allah rezeqikan anak itu pandai mengaji berkat usaha tanpa jemu ibu bapa yang melahirkan dan membesarkannya. Proses mengajar ini adalah muhasabah pengajar al-Quran sendiri untuk terus memperbaiki diri menjadi hamba Allah yang lebih sabar dan ikhlas, inshaa Allah.

“AL-QURAN ITU CAHAYA DI ALAM KUBUR,
MOTIVASI BUDAYA AL-QURAN TERUS SUBUR.”


Cara Betul Yang Patut Ibu-Ibu Praktik Jika Mahu Peti Ais Nampak Kemas  & Bersih

Peti sejuk atau juga peti ais ibarat peti harta karun yang menempatkan segala macam termasuklah makanan yang sudah di masak, makanan mentah, minuman, buah-buahan, sayuran. Tidak ketinggalan barangan basah seperti ikan, daging, ayam dan sebagainya.

Menyusun barangan di dalam peti ais supaya tampak kemas dan teratur tidak lah sesukar mana, asalkan anda bijak melakukannya.

SEMINGGU sekali hani akan luangkan sikit masa untuk kemas peti ais. Selalunya hari Khamislah sebab nak kena check apa lagi bahan mentah yang masih ada dalam peti ais untuk plan minggu depan punya menu pulak.

Boleh pasang lapik kat setiap shelf. Sekarang dah trend orang pasang glass wallpaper kan? Cantik-cantik semua.
Hani dari 3-4 tahun dulu memang setia pakai placemats dari mr. diy je. Hani prefer pakai placemats sebab senang nak tanggalkan placemats untuk pergi cuci kalau placemats tu kotor (tak payah keluarkan tray). Lagi pulak hani suka tukar-tukar style kejap corak bunga-bunga kejap corak lain.

Apa pun, tips hani kalau nak pakai placemats, pilih yang transparent bukan yang legap sebab yang legap menghalang cahaya dari tembus hingga ke shelf paling bawah. Kalau gelap sangat peti ais tu kang tak nampak pulak isi harta karun kat shelf bawah-bawah dan area belakang-belakang.

Pilih satu atau dua warna tema bekas yang nak disimpan dalam peti ais.
Untuk setiap container, jika ada, pilih bekas bertapak empat segi dari berbentuk bulat. Jimat ruang dan lebih kemas dari segi visual.
Buat pengkhususan setiap shelf untuk letak apa. Optional: labelkan guna masking tape pun ok.

Detail label pengkhususan setiap shelf ada dalam caption gambar sebagai rujukan.

Shelf pertama (paste)

Untuk letak pes (contohnya pes bawang merah, cili kering, bawang putih dan bawang putih + halia) letak di shelf paling atas, senang nak ambil sebab ni barang dalam peti ais yang selalu keluar masuk. So letak paling atas senang nak ambil.

Shelf kedua (today):

Ni bahagian untuk letak protein yang akan dimasak untuk “hari ini”. Sebelum keluar pergi kerja pagi-pagi atau sebelum tidur, protein akan diturunkan dari bahagian freezer ke bahagian chiller dan hani letak kat sini.

Shelf kedua (leftover):

Ni bahagian untuk letak lebihan makanan. Simpan dalam bekas bertutup dan bekas microwave-able atau tahan panas kukusan. Sebab nak panaskan nanti senang.
Seeloknya kalau simpan lauk tu kat bahagian chiller, kena makan lauk tu dalam masa tiga hari. Kalau agak-agak nak simpn lama nak makan balik minggu depan ke, letak kat bahagian freezer.
Kalau hani teringat, akan tulis tarikh lauk guna pelekat je, kalau tak hani just check semula dengan jadual menu mingguan hani bila hani masak lauk tu.

Shelf ketiga (dry foods):

Ni bahagian untuk letak makanan kering. Macam hani simpan ikan bilis, asam keping, belacan, asam jawa. Barang-barang ni sebenarnya boleh je letak luar atau dalam peti ais, takde masalah.
Shelf keempat (vegetables):

Untuk letak sayur yang gunakan teknik rendaman dan daun-daun (kari, limau, kunyit, kesum dll)

Vegetables drawer:

Tempat letak sayur-sayur yang dimasukkan dalam ziplock bag. Pastikan sayur dalam ziplock bag tak dihimpap dengan sayur lebih berat atau besar.

Shelf pertama:

Kawasan paling tak sejuk dalam peti ais. Selalu hani kosongkan takpun hani letak masker homemade.

Shelf kedua:

Letak pes-pes lauk (pes tomyam, pes asam rebus) dan cili jeruk.

Shelf ketiga:

Shelf keempat (condiments):

Untuk letak botol sos dan kicap dan juga susu pekat manis.

Ada yang suka simpan kat luar tapi cara yang sebetulnya ialah kena simpan dalam peti ais. Kalau perasan, label pada botol-botol sos dan kicap ada tertulis “refrigerate after opening”.
Ini untuk mengelakkan pertumbuhan kulat kat sekeliling mulut botol dan penutup botol. So nak simpan kat mana? Kat bahagian pintu peti ais.

SUSU

Ok next susu? Untuk susu dalam tin tak kisah pekat atau cair boleh disimpan dalam peti ais di bahagian pintu peti. Sebelum simpan kena transfer dulu dari bekas tin asal ke dalam bekas bertutup (plastik or kaca).
Elakkan simpan dengan tin-tin sekali dalam peti ais, sebab kita tahu dalam peti keadaannya lembap dengan oksigen boleh mengalakkan pengaratan pada tin. For safety reason. Tu belum lagi kalau terambil terpegang mulut tin tu, tajam ada yang berdarah kang.
Susu segar/susu kotak simpan kat bahagian dalam, jangan simpan kat bahagian pintu. Bahagian pintu suhunya pling tak stabil, berubah ubah bila kita buka tutup pintu peti ais tu. Perubahan suhu yang kerap boleh sebabkan susu cepat rosak.

Cara menyimpan telur dengan betul. Ada dua cara:

1. Simpan di luar peti ais

2. Simpan dalam peti ais (chiller)


Patutlah Viral Hingga 53K Share, Rupanya Jus Segar Buah Dan Sayuran Ini Untuk Awet Muda Dan Kesihatan Dalaman

Patutlah viral! Sehingga 53 ribu perkongsian ini jus segar pelbagai campuran buahan-buahan dan sayur-sayuran ini bagi kesihatan dan awet muda. Siapa yang tak nak sihat dan muda sentiasa. Pastinya perkongsian sebegini begitu manfaat untuk diri sendiri dan keluarga.

Memang tidak nafikan buah-buahan dan sayur-sayuran ni memang banyak manfaatnya. Cuma bagi mereka yang sibuk pastinya, akan culas untuk makan makanan yang sihat.

Yang pasti, campuran buahan-buahan dan syuran ini akan memberi manfaat kepada yang mengamalkannya. Mudah aje. Kisar dan minum. Malah ada petua mengatakan, jika nak dapat lebih khasiat, minum segera dalam tempoh 2 minit. Apa yang pasti, minuman ini lebih terjamin bersih, segera dan selamat, apabila kita sendiri yang membuatnya. Jom cuba buat!

Amalkan minuman ini. Seminggu sekali sudah memadai untuk kesihatan diri. Minuman ini adalah untuk kurus, kulit cantik, mata cantik, kulit mulus dan halus, toksin keluar, darah lancar, berak lawas, penjagaan usus, tenaga zahir dan batin.

Wow bestkan manfaat ni. Kisar dan minum je. Lepas ni pastikan semua bahan-bahan ni ada dalam peti ais di rumah ye. Selamat mencuba!

Sumber: Viral Oh Viral


Limau Kasturi Sebagai Penawar Sakit Kepala.  Ada 5  Lagi Manfaatnya Yang Mujarab!

Perahan limau kasturi bukan saja sedap ditambah dalam masakan dan minuman tapi manfaatnya tidak terhenti setakat itu sahaja.

Biarpun bentuk dan saiz limau kasturi ini kecil, namun tahukah anda bahawa limau kasturi ini mempunyai 1001 khasiat dan kebaikan dalam perubatan tradisional yang umumnya ramai tidak tahu.

6 MANFAAT LIMAU KASTURI DALAM PERAWATAN TRADISIONAL.

Ambil limau, kicap dan garam. Minum setiap pagi dan malam secara teratur. Lama-kelamaan batuk akan beransur pulih.

Petiklah 2-4 genggam daun limau kasturi. Rebus dengan 2 hingga 4 gelas air. Gunakan air rebusan ini untuk menuam pesakit yang demam. Caranya dengan basahkan kain pada air rebusan lalu ditempelkan pada dahi pesakit.

3.PENING KEPALA

Ambil sebiji limau kasturi dan potong sedikit di bahagian atasnya. Kemudian, picit kulit limau kasturi tadi sehingga cecairnya keluar. Pastikan anda menghalakan cecair tu ke arah hidung semasa ia terpancut.

Ambil sesudu madu, kemudian campurkan dengan 5 titik jus limau kasturi. Minumlah campuran madu dan jus limau kasturi tadi. Amalkan cara ini seminggu sekali.

5.KAWAL BERAT BADAN

Perahan limau kasturi yang di campur dengan teh tanpa gula dan diminum setiap hari. Sebaik-baiknya biarlah teh yang diminum itu teh panas, kesannya lebih cepat. Amalkan meminum air ini dan insya-Allah perut anda yang buncit akan menjadi kempis dan kemas semula.

6. KELEMUMUR

Biasakan mencuci rambut dengan beberapa helai daun rambutan yang diramas bersama setengah cawan air hingga mengeluarkan lendir. Kemudian bancuh sebati lendir daun rambutan bersama dua cawan santan dan sebiji air limau kasturi. Lumur pada seluruh kepala dan balut menggunakan tuala lembap. Biar sebentar sebelum dibilas bersih, Lakukan seminggu sekali.


Tujuh Sebab Bonding Ayah Dengan Anak Ini Penting. Kena Alert Supaya Anak Berasa Dihargai!

Bak kata perpatah, kasih ayah sepanjang masa inilah yang membuatkan anak-anak manja dengan ayahnya. Tidak kira lelaki atau perempuan, mesti ada yang ‘melekat’ aje dengan ayahnya.

Manfaat masa sepenuhnya bersama anak

Selalu kalau berjalan dekat shopping mall atau pasar malam annur rania mesti nak berdukung.

Allahu, berat annur rania ni bukan sikit-sikit. Dekat 20 kilogram juga. Cukup sejam begini boleh patah pinggang di buatnya.

Tapi bila di fikir balik, bukan senang pinggang nak patah.

Tapi kalau tak dukung bonding ayah-anak boleh patah senang-senang je.

Bagi saya rania bukan saja saja nak mengada berdukung tapi sebenarnya dia masih tak boleh “move on”

Tak boleh move on dari melekat kat badan papa dia, hirup bau papa dia, bergurau senda dengan papa dia dan itu sahaja cara untuk dia duduk diam.

Kalau di biar jalan sendiri satu mall tu dia boleh tawaf.

Lagipun bonding ayah anak yang kuat ni banyak manfaatnya. Antaranya:

Manfaat bonding ayah dan anak

1 – Hubungan jadi semakin rapat kalau bonding kuat. Bila hubungan rapat mudah anak nak terima teguran nanti.

2 – Menurut kajian anak yang kuat bonding dengan ayah ni akan tinggi self-esteem dan self-confidence dia. Anak tak mudah mengikut pengaruh buruk bila dah besar nanti.

3 – Bila kurang rapat ayah dan anak, anak berkemungkinan tinggi akan jadi agresif sebab terlalu dahaga perhatian dari ayah. Anak jadi kuat tantrum, marah sesuka hati, cakap kasar dan kuat.

4 – Anak yang rapat dengan ayah ni tinggi adab nya. Itu kalau ayah ajar adab yang betul la, sebab anak tiru bulat-bulat apa yang dia lihat ayahnya buat.

5 – Anak akan anggap ayah sebagai “kawan baik” lebih daripada dia utamakan kawan sebaya. Sebarang masalah ayah jadi tempat mengadu pertama. Ini yang terbaik

6 – Anak yang kuat bonding dengan ayah ni ada kemahiran sosial yang bagus. Boleh berkomunikasi dengan baik sama ada dengan rakan sebaya atau orang lebih tua.

7 – Akhir sekali anak yang cukup perhatian dan rasa di sayangi dari ayah akan pandai memilih kawan yang berkualiti berbanding anak yang kurang perhatian akan suka berkawan dengan rakan yang bermasalah.

Masa berlalu dengan pantas. Tahu tahu anak dah besar panjang. Sampai satu masa nanti bukan setakat dukung nak peluk pun dia dah rasa malu.

Oleh itu, manfaatkan la masa yang ada ni sebaik mungkin kerana masa sentiasa akan cemburu dengan kita.

Wallahu A’lam,


“Murah Rezeki Suami Bahagiakan Isteri.”  Surprise Hari Jadi, Abby Muat Naik Ucapan Penghargaan Buat Suami & Keluarga Besarnya.

Semalam adalah ulang tahun kelahiran Abby Abadi. Apa yang menariknya, dia diraikan dalam satu majlis yang suprise dengan kelolaan Norman Hakim, Memey Suhaiza dan suami Abby Sendiri, Faizal Zakaria atau lebih dikenali sebagai Jai Ezzany.

Menurut Norman, majlis tersebut sebenarnya adalah atas rancangan Marissa Dania, anaknya yang menjadi pengurus projek dan beria-ia memujuknya untuk membantu membuat kejutan untuk Abby.

Majlis yang berlangsung meriah ketika mereka sekeluarga hadir di tapak Pameran Pertanian, Hortikultur dan Pelancongan Agro Antarabangsa (MAHA2018) di Serdang semalam.

Usai selesai majlis tersebut, Abby diberitahu ada aktiviti meet & greet, namun rupa-rupanya itu adalah kejutan untuknya apabila mereka ramai-ramai membawa keluar kek dan bunga sambil menyanyikan lagu selamat hari jadi.

Bercerita lebih lanjut kata Abby dia ‘diperdaya’ oleh penganjur kononnya ada sesi ramah mesra bersama peminat sejurus selesai berniaga.

“Ini kerja Norman Hakim, Memey Suhaiza dan suami saya serta anak-anak dibantu team yang menjaga saya di MAHA.

“Ingatkan betullah saya ada sesi meet & greet lagi di MADA hari ini, rupa-rupanya kerja saya dah habis dah, dorang plan benda ini pula.

“Serius, memang tak sangka langsung. Saya memang ingat nak balik dah tadi sebab dah pukul 4 petang.

“Baru hantar mesej bagitahu nak balik, dorang ajak masuk ke Hall A dan surprise!” tulis Abby.

Ini kerja @normanhakim_786@memeysuhaiza suami Sy @jaiezzany serta anak2 dibantu oleh team yg menjaga Sy di Maha, Syafa, En Bukhari & Puan Nuril ☺
Ingatkan betullah Sy ada sesi Meet & Great lagi di Kg Pulau Pisang( MADA) Hall A hari ni, rupanyaaa kerja Sy dah habis dah, dorang plan benda ni pula ?
Seriussss.. memang tak sangka langsung… Sy mmg ingat nak balik dah tadi sbb dah kul 4pm. Baru hantar msg bgtahu nak balik, dorang ajak masuk ke hall A tu.. dan supriseeee!!

Abby yang mengakui terkejut dengan surprise tersebut bagaimana pun terharu dan gembira dengan ingatan tersebut. Dalam masa yang sama, Abby turut berterima kasih kepada suaminya yang menyediakan hadiah yang cukup istimewa.


“Alahai Anak. Its Ok Sayang. Don’t Give Up! Cuba Lagi.” Erra Fazira Kongsi Detik Lucu Anak Tanak Nasi, Lupa Letak Air Bikin Ramai Terhibur!

Walaupun nampak simple tapi pasti ramai yang pernah mengalami situasi seperti ini. Bezanya ramai yang terlupa menekan butang on ketika memasak nasi.

Lain pula dengan anak perempuan kesayangan Primadona kesayangan ramai ini, dia terlupa memasukkan air ke dalam beras ketika memasak.

Itulah situasi lucu yang mencuit hati ramai bila mana Erra Fazira berkongsi kenangan anak perempuannya masak nasi tetap terlupa meletakkan air di dalam beras.

Kisah lucu tersebut dikongsikan oleh Erra menerusi laman instagramnya.

Moment ni akan ku kenang sampi bila2..
.
Kisahnya dia dok bangga dia dah pandai masak nasik.. mom nya pun dgn penuh rasa bangga masak simple lauk n dia ditugaskan masak nasik.

Sekaliiiii bila time nak makan.. bukak2 periuk.. dia lupa masuk air daaa .. takkan nak makan beras kering!! 🤣nasib baik ada standby nasi lemak 🤣🤣 .

Dalam masa yang sama, Erra tetap memberikan kata-kata semangat buat anaknya untuk tidak putus asa dan terus cuba  lagi selepas ini.

.
Alahaiii anakkk.. its ok sayang.. don’t give up!! Nanti cuba lagi k 😘🥰🥰

Ramai yang terhibur dengan gelagat Erra Fazira menyakat anak perempuan kesayangannya itu.

Sedar tak sedar, bulan depan dah masuk bulan Ogos tau, bulan Kemerdekaan Malaysia!

Sebagai rakyat yang cintakan tanah air, mesti anda ada cara tersendiri nak eskpresikan rasa cinta dan bangga menjadi Anak Malaysia kan? Betul tak?!

Ehhh jangan cakap kat sini, simpan idea anda tu dan hantarkan kepada kami dengan menyertai Virtual Himpunan Saya Anak Malaysia!

Sebarang soalan boleh ajukan di nombor yang tertera di poster.


Rupanya Ini Doa Murah Rezeki, Neelofa Selalu Baca. Boleh Amalkan!

Noor Neelofa binti Mohd Noor  atau lebih dikenali sebagai Neelofa dianggap sebagai seorang artis dan selebriti yang paling berjaya. Malah pada usia baru 26 tahun telah bergelar jutawan muda dengan kejayaan perniagaan tudungnya dengan label jenama namanya sendiri.

Baru-baru ini, viral doa murah rezeki yang dikongsi oleh pengacara rancangan Meletop.  Perkongsian daripada instagram lofa.video cukup inspirasi.

Moga manfaat  bersama.

Sumber: Instagram lofa.videos


“Kejut Isteri Dan Anak-Anak Bersahur. Kerana Sahur Itu Berkat.”-Ustaz Ebit Lew

Indahnya bulan Ramadan membuatkan kita tidak sabar menyambutnya esok. Begitu juga dengan penceramah terkenal,Ebit Lew menerusi perkongsian beliau terbarunya di instagram, melahirkan rasa syukur dapat menyambut Ramadan bersama keluarganya.

Lebih manis apabila, rakaman video ini beliau turut menitipkank kata-kata inspirasi buat pedoman kita meraikan bulan Ramadan.


Hari 7 Kelahiran Anak, Ustaz Don Umum Nama Dan Kongsi Amalan Semasa Isteri Hamil, Raih Perhatian Warganet.

Menyambut kelahiran cahaya mata adalah kegembiraan buat semua ibu bapa. Segala kelengkapan dilakukan untuk meraikan anak.

Dalam Islam, terdapat beberapa amalan yang sunat dilakukan setelah kelahiran anak. Begitu juga yang dilakukan oleh pendakwah terkenal, Ustaz Don Daniyal apabila anak keempatnya.

Pada hari ini iaitu hari yang ke 7, menerusi facebooknya beliau mengumumkan nama bayi barunya. Dalam pada itu, turut berkongsi amalan isterinya dalam tempoh kehamilan.

Semoga perkongsian beliau menjadi manfaat bersama.

Hari ke 7 kelahiran & pengumuman nama anak

السَّلَامُ عَلَيْكُمْ وَرَحْمَةُ اللهِ وَبَرَكَتُه

الْحَمْدُ للهِ رَبِّ الْعَالمِين

اللهُمَّ صَلّى عَلَى سَيِّدنا مُحَمَّد وَعَلَى آله

Sunnah-sunnah kelahiran anak, CHECK!!

2 ekor kambing = Anak lelaki

1 ekor kambing = Anak perempuan

(Bagi anak lelaki, jika tak mampu 2 ekor, 1 ekor pun boleh. Sah sunat Aqiqah cuma xdpat pahala sunat 2 ekor.)

Ok.. Masanya sudah tiba. Jeng jeng jeng!

.بِسْمِ اللهِ الرَّحْمَـٰنِ الرَّحِيم

Saya Don Daniyal Bin Don Biyajid mengkhabarkan kepada semua bahawa anak lelaki saya yang lahir pada 11/02/2021 bersamaan 29 Jamadil Akhir 1442h, kami namakan nya DON YUNUS BIN DON DANIYAL. Jadi, nama penuh beliau ialah DON YUNUS BIN DON DANIYAL BIN DON BIYAJID BIN MUSTAFA BIN HAMIDON BIN ABDUL QAHHAR BIN SULAIMAN.

Saya memohon dengan keberkatan pada hari ke 7 anak ini, agar tuan tuan semua tolong doakan untuk dia agar menjadi anak yg soleh, penyejuk mata hati Ibu Bapak nya, beri dia ilmu yg bermanfaat, kuatkan iman dan aqidahnya atas jalan Ahli Sunnah Wal Jama’ah asy-Sya’irah Maturidiyyah, rezeki yang luas dan halal dan lahir dari dia, zuriat keturunan yang memperjuangkan kalimah لَا إلٰهَ إلَّا الله مُحَمَّدٌ رَسُول الله Serta pengakhirannya adalah husnul khatimah. آمِين يٰـا رَبّ الْعَالَمِين

Terima kasih kepada semua yang sudi melalui hari hari bahagia kami sekeluarga. Menelusuri bersama-sama. Happy n seronok sama-sama dengan kami. Tak dak apa dari diri kami yang kerdil ni, melainkan kami doakan semua doa yang tuan tuan pohon untuk anak kami, doa itu semua dikembalikan kepada anak-anak zuriat tuan tuan jugak. آمِين يٰـا رَبّ الْعَالَمِين .

AMALAN KAMI SEPANJANG ISTERI MENGANDUNG

Esk 17/02/2021 (hari ni) adalah hari ke 7 anak kami. Oleh ituuuu, esk إنْ شَآء الله kami akan share nama anak kami kepada semua dengan memohon dan mengharapkan doa dari semua untuk anak-anak kita semua supaya menjadi anak-anak husnul khotimah dan menjadi penyejuk mata kita. إنْ شَآء الله إنْ شَآء الله إنْ شَآء الله.

آمِين يٰـا رَبّ الْعَالَمِين

Boleh dak if, hari ni saya share apa play list yang keluarga kami dengaq setiap hari, dan bertambah kekerapan play bila mengandung? Boleh na?

Ok sebelom tu, saya ni tahap ‘cap ayam’ saja. Bukan level orang alim atau orang padu padu. Jadi ada la playlist ni. Kalau orang yang power2, tak pasai la nak ada playlist ni kan? Hahahhha.. Jadiiii~ perkongsian ‘cheq’ ni untuk level biasa-biasa ja. Sapa yang dh level tinggi terpulang la, sebab tuan tuan dh maqam tinggi. Ok. Disclaimer siap-siap.

Seperti dalam gambaq2 ataih ni kan, mai saya cerita satu satu pasai apa dengaq hat ni semua. Ada sebab…. ada sebab cheeeeqq…

Kenapa al-Quran xdak??

Lagi 1, kalau Quran, bila dengaq, nak menyembang ka, nak melawak anak beranak rasa segan. Hahahahha… kan.. biasa la… setan kan. Time time kita dok nak buat baik, time tu la dia nak mai bg ada idea nak menyembang. Tak guna punya setan. Jadi kita tipu dia balik. Biaq padan muka dia. Dia ingat kita tak mau dengaq quran. Kita nak dengaq lagu, tau tau silap aaaa. kita dengaq Qasidah. Puji Allah n puji Nabi Muhammad ﷺ. Hahahhahah padan muka kau setan.

1. Ok, dalam list tu, ada Ya Badratim. Ini lenggok dia, anak anak suka. Kita pun layan. Puji Nabi Muhammad ﷺ pun ada, rentak pun layan. Ok onz.

2. Lps tu ada Medley ni sebagai pembuka selera kepada qasidah lain. Kan bila balun skali sampai 4 5 qasidah dalam 1 rentak, jadi kita alert. Anak-anak pun akan sedaq. aiihh mcm biasa dengaq la. haaaa.
Alaaah, mcm dalam cerita Mujhse Dosti Karoge. Kan ada 11 lagi dia medley skali semua. Sedap pun sedap, layan pun layan, alert pn alert. Sekali arung…

3. Lps tu kan ada Ya Hanana. Hat ni kalau orang Malaysia tapi x dengaq, kacau laaa… kan?? Puji Nabi Muhammad ﷺ tahap padu ni… Nak habaq kat anak-anak bahawa untung jadi umat Nabi Muhammad ﷺ. Untung ada Nabi Muhammad ﷺ dalam hidup kita.

4. Ada al-Madad. Hati ni hangpa kena dengaq yg versi ni. Syempoii.. layan. Anak kami menari teruih.

5. Ya Habibi ni padu.. isteri kami dengaq, sekali ja, teruih dia lalu kat mulut. Nakhaaaaiiii~ melekat teruih.

6. Lepaih tu ada اني احب محمدا, hat ni kami pasang setiap pagi sebagai lagu roll-call anak anak nak bangun. Rancak n puji Nabi Muhammad ﷺ . Mmg style teroks.. Dengaq ni kira bangun2 teruih snap snap jari cerita dia. Yang Sulaiman siap beat box kot…hahahahah.. layan…

7. Ingat tau, ni level level kita ja. Bukan level wali. Ok. Jangan dok buat warak sangat. Warak kalau tak layan la IG… hahahhahah… kita ni level bawah.. mengaku ja. Sebab kita level bawah la kena ada hat jenih jenih lagu ni. Supaya walau teruk level iman kita, tapi still nak puji Nabi Muhammad ﷺ jugak. Kan?

8. Ya Asyiqal hat brader ni, syempoi.. sora dia level kita boleh tiru. Jadi kalau lps ni nak buat Ya Asyiqal boleh. Jangan la level Nisa Sibyan nu… tinggi… sora pecah kalau kita bawak.. hahahahha.. malu kat anak-anak kalau buat tak jadi… hahahahha cover baik punya.

9. Alfa SolaLLAH ni syempoi. Memang skali dengaq, teruih lekat. Padu piang punya.

10. Natawasa bil Hubaba ni lagu puji siti Khadijah RA tau. Jangan dok buat tak tau. Org pertama terima Islam dari mulut Nabi Muhammad ﷺ. Hat ni pun menyaghiitt!!! Syempoi baq hang… kena dengaq. Nnt nak p Mekah, nk p Ma’la, kena tau nak puji tuan dia. Kan?

11. Ok. Yang tajuk Barzanji ni, hat ni kompilasi ada 3 kitab maulid BARZANJI, MAULID AD-DAIBA’I dan SIMTUD DURAR. Dari anak no 3 sampai anak no 4, mmg masa dok dalam bilik masa menunggu kelahiran tu masa bukaan 3cm 4cm, mmg dengaq yang ni. Ulang ulang ulang tak berenti. Dia 2jam 1/2 kan skali baca semua. Ha, bayang la sehari sampai 12x pasang. Sbb nak sambut kelahiran. Mohon dengan keberkatan Nabi Muhammad ﷺ.

Ok habis…. selamat mendengaq. Jenuh Penat tulih kot handphone ni.hahahha Semoga ada barakah. Berkat Nabi Muhammad ﷺ. Ya Rasulullah ﷺ kami cinta Kamu.

Sumber: Don Daniyal Don Biyajid


“Tak Sangka Mereka Nampak Baik Di Depan Saya, Rupanya Berhati Binatang.”Luahan Ibu Mangsa Dera Di Tadika!

Kejam memperlakukan anak kecil sedemikian. Bayangkan jika itu anak sendiri, bagaimana agaknya reaksi kita kepada guru berkenaan. Itu antara yang bermain di fikiran penulis apabila melihat satu video anak-anak kecil di sebuah tadika yang dipukul dan dihempuk sesuka hati oleh guru.

Video yang tular itu juga mendapat respond dari netizen yang rata-ratanya menyifatkan guru-guru berkenaan kejam.

Mengakui anaknya pernah bercerita dipukul oleh guru sebelum ini, namun Hasriha tidak percaya dan berfikiran positif memandangkan cikgu di tadika berkenaan nampak baik.

Ikuti luahan hati ibu kepada kanak-kanak bernama Dina Hanania yang baru-baru ini menyambut hari lahir ke 3 tahun.

happi belated besday adik Dina. Moga membesar menjadi anak yang solehah dan berjaya dunia dan akhirat.

Assalamualaikum….berkenaan dengan kes dera anak saya tu…terus terang saya katakan….saya langsung tak boleh terima apa yang die dah buat pada anak saya. Tak sangka orang yang saya percaya boleh jaga anak saya sebenarnya berhati binatang (maaf bahasa kasar)..

Kami bukan dari keluarga yang senang..yuran bulanan yang mahal iaitu sebanyak rm380 mengharapkn penjagaan yang setimpal dengan harga…bukan dengan cara macam ni..terus terang saya cakap,sepanjang hantar anak ke situ,cikgu-cikgu semua nampak baik sangat depan saya…sampai anak tak nak sekolah saya fikir positif je…rupanya inilah sebab nya anak saya tak nak ke sekolah.

“Dia ada juga cerita teacher pukul dina..tapi cerita tu sebelum2 kejadian…saya tak percaya cakap anak…dia siap tunjuk kan teacher pukul mcm mana…saya suami isteri masih berfikiran positif..biar kan je ape yang dina cakap..

setiap kali bukak fb penuh crita pasal dina dan video tu sentiasa menghantui fikiran saya..hati masih belum boleh terima apa yang terjadi sekarang ni…

Hari ni 14.8.2018 genap ank ummi DINA HANANIA BINTI SHAHRULZAMAN 3 tahun…perancangan awal nak sambut befday dia kat sekolah dengan kawan-kawan..bila dah jadi macam ni…memang tak buatlah…ni tahun pertama dia sekolah dan tahun pertama die dah merasai benda macam ni…tadi sebelum die tidur..saya ada cakap dengan dia…dina nak sekolah baru tak???seronok dia bila dengar ummi dia nak carikan sekolah baru..

“Mungkin dia rasa syurga bila dah tak sekolah situ…tapi saya harap sangat2,sekolah baru nanti tolong lah jaga anak saya betul2…jangan lah benda ni berulang lagi..kasihan lah budak2 yang tak berdosa dianiaya sebegini rupa…

Apapun saya berterima kasih kepada tuan yang merakam dan pengurus sekolah kerana bertindak cepat..puan dah melakukan yang terbaik untuk anak2 yang teraniaya ni…terima kasih sangat2…

Akhir sekali saya nak wish pada anak saya Dina Hanania Binti shahrulzaman SELAMAT HARI JADI yang ke 3 thun…semoga kamu jadi anak yang solehah,berbakti pada ibu bapa,cemerlang dalam hidup dan semoga kamu dibawah lindungan tuhan ye nak…

Kepada siperlaku…saya taktan maafkan awak smpai bila-bila..Dan saya harap nasib anak saya dan yang lain2 akan terbela nanti.. tak lupa juga terima kasih sarjan dari IPK kerana bersungguh sungguh untuk membela nsib anak2 kami…


Pembahagian Harta Ikut Faraid. Ada Sebabnya Isteri Dapat Sikit!

Memahami pembahagian harta faraid hakikatnya cukup sempurna dan ‘cantik’ serba serbinya.

Setiap orang ada hak dan bahagian-bahagiannya yang dibahagikan mengikut  jalan kira-kiranya yang tersendiri.

Memahami secara ringkas cara kiraan tersebut dan mengapa agihan untuk isteri  dilihat sedikit bahagiannya, mungkin menimbulkan tanda tanya tentang hal itu.

Memahami dengan lebih jelas, ayuh kita lihat perkongsian Puan Umi Yusof ini.

En. Razak bukan nama sebenar baru meninggal dunia. Beliau meninggalkan seorang isteri, dua orang anak perempuan dan seorang adik lelaki kandung.

Harta bersih beliau selepas tolak hutang adalah bernilai RM300,000.

Pembahagian harta mengikut faraid adalah seperti dalam jadual di bawah.

Isteri 3/24=rm37,500

Anak perempuan 1 8/24=rm100,000

Anak perempuan 2 8/24=rm100,000

Adik lelaki kandung 5/24=rm62,500

Kenapa isteri mendapat bahagian yang paling kecil? Ini kerana bahagian faraid isteri “bersih” hanya untuk dirinya sahaja. Beliau tidak perlu menanggung anak-anaknya dari segi nafkah.

Siapa pula yang perlu menanggung anak-anak Encik Razak. Jawapannya adalah adik lelaki Encik Razak kerana faraid datang dengan tanggungjawab.

Namun apa yang berlaku sekarang, mereka datang mengambil bahagian faraid namun tanggungjawab menjaga anak-anak yatim ini dilepaskan kepada ibu anak-anak yatim tersebut.

Cadangan yang boleh di ambil untuk perancangan harta semasa hidup adalah:

1. Hibahkan harta sekiranya ingin memberi bahagian yang lebih kepada anak perempuan atau pun isteri.

2. Membuat Dokumen Perlantikan Wasi bagi memudahkan pengurusan tadbir pusaka.

3. Menyertai Program Khairat Pusaka dengan Wasiyyah Shoppe Berhad (WSB).

Manfaat yang di terima adalah:

🗄Penyediaan dan penyimpanan wasiat pentadbiran

📃Penyediaan dan penyimpanan dokumen wasiat 1/3 percuma

👨💼Sesi pembacaan khutbah pusaka dan khidmat rundingcara (selepas kematian)

🏛WSB bantu waris untuk tuntutan harta pusaka dengan dapatkan surat kuasa daripada Pejabat Pusaka Kecil/ Mahkamah Tinggi.

📢Fee serendah RM50/bulan (T&C)

PUAN UMI YUSOF, Guru Agih Harta